Txapelketen historia: 70. hamarkadako etena. Antxoka Agirre\nTxapelketen historia: 70. hamarkadako etena. Antxoka Agirre –\n70eko hamarkada: Etenari buruzko ohar batzuk eta\nbertsolaritza-fikzio apur bat\nIrudiak: Bertsolari artxiboa eta aiurri.eus\n30eko hamarkadako txapelketetatik 60koetarako etenak ez du azalpen handirik behar. Bertsolaritzaren historiako irudi ikonikoeneko, Txirritaren 36ko omenaldiko familia argazkiko, protagonisten patuei erreparatu besterik ez dago: Aitzol (txapelketa haien ideologo eta eragile nagusia), 36ko urte berean fusilatua; Manuel Lekuona (mugimendu haren guztiaren inspiratzailea), Lasarteko etxe batean ezkutaturik 41. urtera arte, eta Calahorran deserritua 55era arte; Basarri (txapeldun lehenengoan, aurkezle nahiz epaimahaiko bigarrenean, eta eragile bietan), erbestetik bueltan Trabajadoresetan preso 45era bitarte; Joseba Zubimendi (lehen txapelketan aurkezle, bigarrengoan kronista eta, bietan, eragile garrantzitsu), erbestean gaixorik hila, 39an; Ander Arzelus Luzear (kronista eta eragile) ere erbestean gaixoturik hila, 49an; Teodoro Hernandorena ere (Aitzolen zirikatzaile nagusi eta eragilea), 66. urtera arte erbestetik itzuli gabe… Txirrita izan zen gerraren eta gerraoste luzearen atzaparretatik libratu zen bakarra, bertso saio batean, Goizuetan, 36ko Aberri Egunaren ospakizunetan, ondoezak eman eta altxamendua baino hilabete eta erdi lehenago hila.\n35eko eta 36ko txapelketekin irekitako bideari Ipar Euskal Herrian eman beharko zitzaion jarraipena. Teodoro Hernandorena izan zen bertako bertsolariak bildu eta 1946an Iparraldeko lehen txapelketa antolatuko zuena. 1954 bitartean beste hamahiru antolatu zituen, 1949tik aurrera Hegoaldeko bertsolari batzuen parte hartzearekin. Eta 1958tik aurrera, Euskaltzaindiak hartuko zion erreleboa Hegoaldean, eragile nagusi gisa Alfontso Irigoien euskaltzaina ibiliko zelarik. Lehen bi urteetan Bizkaikoa antolatuko zuten, eta hortik aurrera lau txapelketa nagusi, sailkapen gisa funtzionatzen zuten herrialdeetako txapelketekin osatuak. 60an Basarri izan zen txapeldun, buruz burukoa Uztapiderekin jokatuta, eta 62, 65 nahiz 67koan Uztapide, buruz burukoak hurrenez hurren Basarrirekin, Lazkao-Txikirekin eta Xalbadorrekin jokatuta.\nGerrak birrindutakoa, pixkanaka, baldintza oso eskasetan eta sekulako inurri lana eginez berreraikitzea lortu zen, bada. Lekuonak eta Aitzolek 30eko hamarkadan ereindako hazia, bertsolaritza kultur fenomeno moderno baten parametroetara egokitzea bilatzen zuena, loratzea lortu zuten 60ko hamarkadan, zazpi urtean lau txapelketa nagusirekin, eta publikoari nahiz arreta mediatikoari dagokienean arrakasta itzelarekin. Saioetako sarrerak agorturik aldiro, bertsolari gazteen balioa oholtza gainean, egunkariek azalean bertsolaritzaren berri, finalaurrekoak eta finalak zuzenean emanak Loiolako Herri Irratian, 67ko finala telebistan…\nEtenari buruzko oharrak\nGarai hura bizi izan ez zuenarentzat txokante samarra da txapelketen bigarren etena. Lehenengoaren motiboak begi bistakoak izan baziren, bigarrenarenak ez. Bertsolaritza puri-purian zegoen, 60ko hamarkadako euskal pizkunde indartsuaren olatua ere orduantxe ari zen gora eta gora egiten, eta lehen ahultasun zantzuak ematen hasia zen frankismoa… Baina hurrengo hamabi urteetan ez da berriro txapelketa nagusirik martxan jarriko.\nBertsolaritzaren historia osatzen duten testuetan arakatuta ez da azalpen askorik ematen. Batean eta bestean jasotako oharrekin osatu daiteke nolabaiteko azalpen bat, ordea.\nTopa daitekeen lehen zantzua 67ko txapelketaren ajea da. RTVEren dokumentalean lehen planoan ikus daiteke nola Xalbadorrek listua tragatzen duen oihuek eta txistuek bertsoaren erdian gelditzera behartu zutenean. Ez zen izan une hartan trago txarra pasa zuen bakarra. Hurrengo egunetan hainbat izango dira gertaturikoagatik hedabideetan euren haserrea eta ezinegona azalduko zutenak.\nEpaileek ere ez zuten egun gozoa izan. Txapelketa txapelketa denetik ohikoak izan dira epaileen lanaren inguruko polemika eta protestak. Urrunegi joan gabe, 62ko txapelketan ere izan zen zalapartarik, baina 67ko hartan inoiz baino oihartzun handiagoa izan zuten kritikek.\nJuan Mari Lekuonak, txapelketa hartan epaimahaiko, azaltzen du bizi izandakoa: “67ko txistualdiarekin, epaimahaia nahikoa erreta geratu zen. Herria konturatu zen Xalbador bertsolari aparta zela eta saiatu zen eskuratzen, oso ongi saiatu. Inor baino maitatuagoa izan da gero Xalbador hemen. Erreta juradua gelditu zen. Bestetik, pixka bat nekatua ere bazegoen, ikusten zuelako herrian-edo bazegoela deskontentu-modu bat” (Dorronsoro-Lekuona: 22). Eta txistuak ez zirela Xalbadorrentzat izan dio, ezta epaimahaiarentzat ere, antolatzailearen, Euskaltzaindiaren, aurka egin nahi izan zela nolabait; txapelketa hasi aurretik ere hasita zeudela batzuk bazterrak nahasten (Esnal: 87).\nLekuona baino gordinagoa da Jesus Mari Etxezarreta Izazpi txapelketen historiari errepasoa egiten dion Bertsolarien desafioak, guduak eta txapelketak liburuan: “Nolabait ere Euskaltzaindiaren eskutatik bertsolari txapelketa kentzea zen kuestioa…! Eta naiko arazo ezkutuak erabiliaz lortu egin zuten, bertan bera txapelketa guziak utziaz eta Euskaltzaindia baztertuaz” (Etxezarreta: 242).\nBai batak eta bai besteak 1968ko otsailaren 4an eta 11n Piensos Onenaren babesletzarekin egin zen Onena Sariketa seinalatzen dute. Gero, horren antolakuntzan ibili zirenak, Oñatibiatarrak aipatzen ditu Etxezarretak, izan omen ziren 67koari kritika gehien egin ziotenak: epaimahairen erabakiak ez zirela gardenak (68ko sariketan jendaurrean eman zituzten puntuazio guztiak bertsoz bertso), sariak eskasak zirela (Onenak garaiko 100.000 pezeta jarri zituen irabazlearentzat), bertsolari garrantzitsu askok ez zutela parte hartzen…\n67ko finalean epaimahaiko ez ezik aurkezle lanetan ere aritu zen Alfontso Irigoienek gordinago (edo gardenago) azaltzen du Lekuonak edo Etxezarretak baino: “PNVko batzuk, izenak ez itzazu jarri, posibilitatea ikusi zuten txapelketen ingurutik dirua lortzeko. Hauek zeharka Lekuonaren baimenarekin txapelketa bat egin zuten gure sistematik kanpo. Bertsolari onenekin bakarrik. Gurea moztuta gelditu zen. Gero beraiek ere ez zuten jarraitu eta gu baztertuta gelditu ginen. Ez dira kontatzeko gustoko gauzak. Alderdikeriaz jokatuta, hobe usteko bat egin zuten, goi mailako bertsolariekin, sari haundiekin. Diru asko irabazi zuten antolatzaileek. Zenbait bertsolari irabazi horien kontra gogor mintzatu zen (…)” (Sarasua: 14-16).\nBerriro abiarazi ezinik\n1968ko otsailaren 2ko El Diario Vascok Escriben los lectores atalean, sinadurarik gabeko testu bat dakar, Sobre bersolaris: “Nos escribe un lector algo alarmado. “Veo anunciado, ya próximo, el “1 Gran Premio de Bersolaris”. Tras el éxito de una cafetería, viene siempre la apertura de otra similar (…) pienso que los antiguos organizadores de los campeonatos de bersolaris no se van a atrever a montar un quinto campeonato, dada la diferencia de premios (…) Interesaría una explicación. ¿Ofrece continuidad este “gran premio? ¿Supone lo que se organiza mayor ventaja? O ¿mayores inconvenientes? // Es un poco extraño el concurso que se nos anuncia: se elige a los participantes a dedo. Hasta ha habido que convencer y sujetar la musa de un poeta. La forma del anuncio parece indicar que todo el bersolarismo depende de un hombre, lo cual puede injuriar no sólo a los demás participantes, sino a los bersolaris en general. ¿Se puede pensar que ya el vencedor está preseleccionado”.\nIrakurleak aipatzen duen zurrumurruak indar handia izan zuen egun haietan: Basarrik irabaz zezan antolatu omen zen sariketa. Izatez, bere baiezkoa eman arte ez zen konfirmatu sariketa egingo zenik. Txapelketei ukoa eginda, honako hau sariketa zelako, eta ez txapelketa, erabaki omen zuen parte hartzea.\nZurrumurruak ez zuen erabat asmatu. Xalbadorrek sekulako saioa egin eta biak, Xalbador eta Basarri, eman zituzten garailetzat. Gainerakoan, ordea, nahikoa zuzen zebilen irakurlea.\nBertsolarien ukoak zirela eta ez zirela, epaimahaikoen erabakiak zirela eta ez zirela, saioen antolakuntzatik ateratzen ziren diruak norentzat ote ziren edo ez ote ziren… giroa nahikoa saturatuta zegoela ikus daiteke, eta, itxuraz behintzat, nekea gailendu zen.\nHala ere, egon zen hurrengo urteetan saiakerarik egin zuenik. Lehenengoa, nola ez, Teodoro Hernandorena. Prentsan epaimahaiaren osaketa eta epaiketarako irizpideen inguruan arauketa oso xehetu eta landua argitaratu ondoren, Iparraldearen eta Bizkaiaren arteko taldekakoa antolatu zuen, hiru saiorekin: Saran, 68ko maiatzean, lehenengoa; Parisen, 69ko abenduaren 3an, bigarrena; eta Gernikan, 1970eko urtarrilaren 3an, azkena. Bizkaitarrek, Azpillaga eta Lopategik, irabazi zuten.\nHerrialdekako bigarren bat ere antolatu zuen jarraian, Gipuzkoa, Bizkai, Lapurdi eta Nafarroaren artean. Horrek ere hiru saio izan zituen: Leitzan, 70eko apirilaren 26an; Bergaran, maiatzaren 3an; eta Gernikan, maiatzaren 10ean. Gipuzkoarrak, Lazkano eta Gorrotxategi, izan ziren garaileak.\nHortik aurrera ez zion segidarik eman. Lasak bi hipotesi aipatzen ditu Hernandorenaren erretiroa azaltzeko (Lasa: 876). “Bata, Teodorok uste sendoa edukitzea Euskaltzaindiak berehala indartuko zuela Txapelketa Nagusiaren dinamika, eta beraz, bera bezalakoen ahalegin antolatzaileak ez izatea premiazkoak. Ez zen harritzekoa Teodoro uste horretan egotea, izan ere, 1970az geroztik maiztasun handiz zabaldu ohi zen Euskaltzaindiak txapelketari berriro helduko zion zurrumurrua (…) Bigarren arrazoia, bertsolari handiak elkarrekin neurtzen ibiltzerik nahi eza litzateke, eta, beraz, trabak jarri izana Teodoro saiatuari, herrialdeen arteko txapelketaren antzekoak antola zitzan”.\nEz zen Hernandorena izan txapelketen dinamika berriro abiarazten saiatu zen bakarra. Alfontso Irigoienek ere, nola ez, egin zuen bere ahalegina. Kasu honetan traba aurrekoak baino prosaikoagoa suertatu zen: “Hainbat urte geroago, politika mundua. ETA eta abar, pilpilean zegoen, eta Lizundia etorri zitzaidan txapelketa bat egin behar genuela. Bizkaiko Garain egitea pentsatu genuen. Joan ginen eta Goardia Zibilek dena metrailetaz hartua zeukaten, eta ezin izan genuen egin” (Sarasua: 16).\nBatengatik ez bazen bestearengatik, 12 urtean luzatuko da txapelketen bigarren eten hau, 1979. urtera arte.\nTalentua soberan izan arren, behar beste zori izan ez duen txirrindulari bat erretiratzen denean, hanketan itzuli handi bat bazeukala esan ohi da. 70eko hamarkadako etenak utzitako hutsuneari erreparatuta, antzeko ariketa bat egingo dugu, bertsolaritza-fikzio pixka bat, errepaso honen amaiera gisa.\n60ko hamarraldiko martxari eutsi izan balitzaio 70etan beste bost bat Euskal Herriko txapel banatu izango ziren; egungo martxan, bizpahiru.\nBasarri, 68ko sariketaren salbuespena salbuespen, ofizialki erretiraturik zegoen txapelketetatik. Uztapidek bazituen jada hiru txapel, eta erretiroa ere ez zuen oso urruti. 1972ko apirilaren 30ean, Donostiako Anoeta pilotalekuan Zeruko Argia astekariaren aldeko jaialdi bat burutzen ari zelarik, mutu geratu zen jaialdi erdian, 1972ko maiatzaren 2an, Zestoan, kantatu zuen azkenekoz jendaurrean, eta handik astebetera tronbosi atake batek apartatu zuen erabat bertsogintzatik. Txapelketa horiek jokatu izan balira txapeldun berriak izango zituzten, bada, kasik seguru.\nAurreko hamarkadako bi txapeldun handiak erretiratuta edo erdi erretiratuta, txapelketa horietako gainerako sailkatuei erreparatuta ez da zaila hautagai batzuk irudikatzea.\n1960ko txapelketan Basarri eta Uztapidez gain Xalbador eta Azpillaga izan ziren arratsaldekora pasa zirenak. 1962an Uztapide, Basarri, Xalbador eta Lazkao Txikik osatu zuten laukotea. 1965ekoan boskote bat pasa zen arratsaldekora: Uztapide, Lazkao Txiki, Xalbador, Mitxelena eta Mattin. 1967koan Uztapide, Xalbador, Lopategi eta Lazkao Txiki izan ziren lau onenak. Eta, azkenik, Onena Sariketan, Basarri, Xalbador eta Lasarte izan ziren arratsaldekora pasa zirenak.\nXalbador da lehen sailkatuen artean gehien ageri den izena. Badirudi 60ko bukaeran eta 70eko hasieran bera izan zitekeela indartsuena edo indartsuenetako bat.\nLazkao Txiki ere puntaren puntan zebilen. 60koan eta 68koan ez da onenen artean ageri, baina, izatez, ez dugu lehen txapelketan eta azken sariketan parte hartu zuenaren arrastorik topatu. 62an, 65ean eta 67an oso emaitza onak lortu zituen, Xalbadorren pare, eta 70eko hamarkadan plazetan izan zuen protagonismoa ikusirik esan daiteke bazuela txapel handi bat irabazteko bezainbesteko talentua.\nIzen potente gehiago ere ageri dira hor. Jon Lopategi, esaterako. 82an eta 86an txapeldunorde izan ondoren, 89an –65 urterekin–, txapela irabazteko gaitasuna erakutsi bazuen, 70eko hamarkadan, sasoi bete-betean egonda, aukera asko izango zituen. Azpillaga ere oso bertsolari indartsua zen urte haietan, sasoi betekoa. Lasartek ere jarraitzaile ugari zituen…\nHori dauka bertsolaritza-fikzioa egiteak: gertatu ez zena nola izan zitekeen asmatzeak ez du zentzu handirik, baina, aldi berean, polita da Xalbador edo Lazkao Txiki Euskal Herriko txapela buruan dutela irudikatzea, horrelako izenak txapel nagusiaren irabazle ilustreen zerrendara gehitu ahal izatea.\n Hernandorenak berak kontatzen du nola ibili zen, ikerlari pribatu baten setaz, banan bana, herriz herri, taberna, baserri eta basoetan barrena bertsolarien ehizan. Kontakizun polita da, benetan: Goiz-Argi (1975/I/08) ‘Sunbillako Ximun Ibarra bertsolariari. Iratiko basoan egindako ‘Bataioa’’, Goiz-Argi (1975/II/26) ‘Euskalerrian zear… bertsolari billa. (Iriarte’ren bidez… Xalbador)’, Goiz-Argi (1975/IV/23) ‘Euskalerrian zear… bertsolari billa. (Urruña’ra Baxurkoren arrastoan)… Xabier Lasak guztiak bildu ditu ‘Begi kolpea’ Hernandorenaren biografían.\n El Diario Vasco (1962/XII/28) ‘Uztapide el bersolari nos dice: “Tengo mucho respeto a los participantes del Concurso Mundial, y especialmente al campeón”’; El Diario Vasco (1965/I/02) ‘Campeonato de bersolaris, inenarrable eliminatoria, ‘Uztapide’ conserva su título’; La Voz de España (1965/I/02) ‘Quedo subcampeón ‘Lazkao-Chiqui’, quien ofreció dura resistencia’…\n RTVEk Pio Caro Barojak zuzenduriko ordu erdiko dokumentala emititu zuen. Hemen ikusgai: http://www.rtve.es/alacarta/videos/fiesta/fiesta-bertsolaris-poetas-populares-vascos/3706444/\n Jon Etxaidek Herrian (1967/VI/22) eta Anaitasunan (iraileko zenbakian) ‘Gure lotsagarria’, Gipuzkoatik atalean; Zeruko Argian (1967/VI/25) Entzule bat ‘Negargarria benetan’ eta Iru-Garate gisa sinatzen zuen norbaitek ‘Euskalerria’k Anoetan galdutako partidua’…\n DORRONSORO, J; LEKUONA, J.M (1987): Bertsolaritza modernoaren bideak. Jakin aldizkariaren 44. zenbakia, 7-34 orrialdeak.\n Esnal, P (2008): Juan Mari Lekuona, bertsozale eta bertsolaritzaren eragile. In LETE, X., AULESTIA, G. ET AL (2008): Juan Mari Lekuona hurbiletik (1927-2005), 81-94 orr. Oiartzungo Udala-Euskaltzaindia.\n ETXEZARRETA, J. M. (1993): Bertsolarien desafioak, guduak eta txapelketak. Auspoa, Sendoa.\n 67ko hartan ez zuten parte hartu Agirre, Lazkano edo Lasartek, eta Uztapidek, finalean Xalbadorrekin gertaturikoa ikusi ondoren, esan zuen horrelako saltsak izatekotan hobea zela batere txapelketarik ez egitea. Basarrik 62koaren ondotik txapelketetan parte hartzeari uko egina zion. Prentsaren bidez Antonio Valverde Ayalderekin izandako polemika baten baitan adierazi zuen bere erabakia En defensa propia izenburua zeraman artikuluan, La Voz de España (1963/I/06): “Caros lectores mios, ‘Basarri’ ha finalizado su obra. No se los años que me tendrá reservados el bondadoso Dios, pero he tomado la radical determinación de no participar nunca más en un certamen o en un campeonato de bersolaris. // Siempre estaré a laborar por la unión y la confraternidad de todos los vascos, pero jamas dividirlos y enfrentarlos unos contra otros como a ocurrido en esta ocasión”.\n SARASUA, J (1992): Alfontso Irigoien, Euskaltzain liberala. Bertsolari aldizkariaren, 5. zenbakia, 10-16.\n La Voz de España (1968/II/04) ‘Los bersolaris ante el concurso de hoy’: “Dije que no me presentaría a ningún campeonato. Esto no es un campeonato, sino un concurso especial. Los que no tomaban parte se presentan a éste; ello me ha movido a presentarme”.\nTags: 70 hamarkada 70eko etena bertsolari txapelketa nagusiak bertsolaritzaren historia historia txapelketen historia Txapelketen historia: 70. hamarkadako etena. Antxoka Agirre


Euskarazko ikus-entzunezkoen etorkizuna aztergai, Aldundiak antolatutako hiru jardunalditan - Albisteak - Hizkuntza Berdintasuna\nEuskarazko ikus-entzunezkoen etorkizuna aztergai, Aldundiak antolatutako hiru jardunalditan\nIkus-entzunezko estrategian aditua den Garazi Goiak "Britaniar ikus-entzunezkoen joerak eta euskarazkoen aukerak" izeneko hitzaldia eskainiko du urriaren 6an\nEuskarazko ikus-entzunezko ekoizpenei bultzada bat eman nahi die Gipuzkoako Foru Aldundiak eta euskarazko edukien sorrera bultzatzeko laborategia diseinatzen ari da sektoreko hainbat eragilerekin batera. Hala, nazioartean esparru horretan dagoen ezagutza eta esperientzia partekatzeko hiru eguneko zikloa antolatu dute "Euskarazko ikus-entzunezkoen etorkizuna" lemapean eta, betiere, Etorkizuna Eraikiz egitasmoaren testuinguruan.\nHori horrela, lehenengo jardunaldia urriaren 6an izango da eta ikus-entzunezko estrategian aditua den Garazi Goiak eskainiko du "Britaniar ikus-entzunezkoen joerak eta euskarazkoen aukerak" izeneko hitzaldia. Hitzaldia Hernaniko Orona-Ideon izango da, 09:30ean, eta Jaime Otamendi kazetaria arituko da Goiarekin batera solasean. Ondoren, ikus-entzunezko edukien laborategiaren diseinu zirriborroa azalduko dute ikerlariek eta, azkenik, parte hartzaileek entzundakoaren inguruko taldekako gogoeta egingo dute world-kafe formatuan. Guztira bi ordu eta erdiko topaketa izatea aurreikusi dute.\nHurrengo bi jardunaldiak urriaren 31n eta azaroaren 16an izango dira eta horietan ere solasaldiak eta world-kafe formatuko dinamikak izango dira. Hala, jardunaldi horiekin guztiekin, euskarazko ekoizpena sustatzea eta joan den maiatzean Betina Hagerupekin (Danimarkako Danish Busines Authority bulegoko zuzendari nagusia) izandako topaketan aztertutako lan lerroa aberasten jarraitzea da helburua.\nJardunaldietan izena emateko bidali mezu bat nurruzmendi@gipuzkoa.eus helbidera edo deitu 943 112 394 telefono zenbakira.


Maiatzaren 28ko Zodiakoa - Astrologia Zodiako zeinuak - Gemini\nMaiatzaren 28an Zodiakoa\n05/28 Urtebetetzea - Zodiakoaren informazioa x\nMaiatzaren 28a kasualitate bitxien data da, saihestu ezin daitezkeen zirkunstantzia, eta pertsona bat horretarako prest ez dagoen gauza guztiak behar baino lehenago etortzen dira. Dena zorrotzegia eta zakarregia da egun honetan, baina haien buruak bere baitan daramaten bagaje emozionalaren gainean argitasun handirik gabe gertatzen den guztia justifikatzeko modua aurkituko du.\nILARGIA – MARTE – (Pluton) – MERCURIO\nIlargia eta Marte uztartzen direnean, beti ikusten dugu haserrearen eta pazientziaren erronka bat dagoela atoi planetario honetan gainditzeko. Merkurio tresna bikaina izango da maiatzaren 28an jaiotakoek emozio negatiboei eta haien mundu inkontzienteei buruz komunikatzeko modu bat aurkitzeko, baina haien adimenak ez ditu gutxiago sentikorrak izango. Gehiegitan azalpen arrazionaletara jotzen badute, beren barneko sentsibilitatetik eta egiatik urrundu ahal izango lirateke, presente eta pozik sentiarazten dituenaren ordez egin beharko luketela uste duten bizitza bat biziz.\nGure analisiaren bigarren urratsean, atzera pauso batek bi urrats baino ez dituela aurrera eramateko Eguzkiaren eta Merkurioren dantza ezagutuko dugu. Hau erregearen mezulariari buruzko isatsa da, laguntzaileen eta haien buruzagiarena, eta norberak une bakoitzean nor den zehatz-mehatz adierazteko duen gaitasun garatuaz hitz egiten du. Behin beren buruari arreta eta egoera energetiko zentratuarekin hitz egiten hasten direnean, bilatzen duten Norberaren maitasuna aurkituko dute.\nMaiatzaren 28an jaiotako Taurus-eko ordezkarientzako Sabian ikurra:\nGemini emakumeentzako maitasun bikoterik onena\n'Putzu bat ontzi eta sokadun zuhaitz handien itzalpean'\nEsku artean dugun sinboloaren gainean dagoen errenkada planetarioa kontuan hartuta, data honetan Lurrarekin behar den konexioa aitortu behar dugu. Lurrean nahikoa sakontzen dutenek bakarrik izango dute ura aurkitzeko aukera (emozioen eta bihotzaren segurtasunaren alde). Ama Naturaren bultzada, babesa eta laguntza sendoarekin, pertsona hauek gauza asko laguntzen dietela euren bidean, baina arazoak izan ditzakete eguneroko maila praktikoan haiekin konektatzeko.\nMaiatzaren 28an jaiotakoen bizi-helburuaren bila dabiltzanean, haien helburu nagusia maitasunean eta elkartasunean aurkitzen dela deskubrituko dugu. Erantzukizun osoz egituratu behar den nortasunaren istorioa da, eta bihotza babestuta dagoen bitartean aitortu eta besarkatu beharreko emozioak dira. Hala ere, azken helmuga beste gizaki batekin maiteminduta aurkitzen da. Bizitzako plazeren bila dabiltza, beste norbaitekin harremanetan bakarrik aurkitzen den inspirazio koloretsua, eta ez dira geldituko beren bihotz sutsuak norabide egokian eraman arte.\nBikotekide batekin benetako konexioa aurkitzeko eta aurkitu nahi duten maitasuna merezi izateko, maiatzaren 28an jaiotakoek gauzak gehiegi presatu eta sortzen duten lotura bakoitzaren inguruko giroa sumatzea ahazten dute. Esandako hitzak moteldu eta arnasa hartzen duten heinean, lerro artean irakurtzeko modua aurkituko dute eta hobeto ulertuko dute kontaktu jakin batean duten posizioa non dagoen.\nGemini batengatik sutsu eta sutsu, azkar maitemintzen dira eta bertatik bezain azkar ateratzen dira. Nahikoa abenturazalea den norbait behar dute interesa mantentzeko eta nahikoa samurra beren muin emozionala ulertzeko. Norbere barne-mundua ezagutuz eta etortzen diren heinean euren sentimenduei aurre eginez, beren beharrak ezagutu eta sortzen dituzten harremanez jabetzen dira. Hori gertatzen denean, sexualitatea eta emozioa azkenean modu positiboan uztartzen dira eta beste gizaki batekin elkartasuna aurki dezakete.\nMaiatzaren 28an jaiotakoa kirolean eta mugimenduan, arku-tiroan nabarmentzen da, baita helburu ona eta jarraitzeko gogo sendoa behar duen edozertan ere. Emozionalak dira eta besteekin erraz harremanetan jartzen dira, baina haserre-arazo batzuk izan ditzakete, haien zeinuko beste ordezkari batzuek bezain ona izango ez duten komunikazioan. Denborarekin, euren dohainak garatuko dituzte eta euren alde artistikoa ezagutuko dute. Haien eskuak bihotzean ezkutatzen dena adierazteko daude, ez diren talde eta kolektiboetan sartzeko presiotik askatuz.\nKanpoko mundutik edo beren erabaki arraroetatik babesteko harri bat bilatzen ari zarenean, su agata aukera bikaina da maiatzaren 28an jaiotako pertsonentzat. Hartu behar duten norabidea argituko die eta beren ekintzak erraztuko dituzte, naturaren indarren laguntzaz gogoraraziz. Bizirik eta bihotzeko suarekin kontaktuan sentiaraziz, harri honek grinak piztuko ditu eta buruan flotatzen duten idealen bila eramango ditu, aldi berean, sen onarekin eta barne-muin emozionalarekin sinkronizatuta mantenduz.\nMaiatzaren 28ko urtebetetze oparia\nMaiatzaren 28an jaiotakoen bizitzako edozein kasutan, oparien aukerarik onena trinkete pertsonalak edo entrenamendu ekipamenduak dira. Zure harremanaren arabera, aukeratu erabili, mugitu, idatzi, idatzi edo benetan EGIN dezaketen zerbait. Etxerako elementu finen balioa ezagutzeko gaitasuna duten arren, hobe da euren izaera aktiboarekin sinkronizatuta egotea eta beti aurrera egiteko gogoarekin.\nzerekin bateragarriak diren pisciak\nJaiotako maiatzaren 28rako ezaugarri positiboak\nAktiboak, ausartak, zuzenak eta bideratuak, beste guztiak baino pauso bat haratago doazen Gemini sutsuak dira eta beren idealak eta pentsamenduak jarraitzen dituzten nora eramaten duten deskubritu arte.\nJaiotako maiatzaren 28rako ezaugarri negatiboak\nBultzatuak eta atseden hartu ezinik, lurrean egon eta seguru egon, bihotza mahukan daramate bere balioa baztertu eta gehiegitan hautsi arte. Haien sentsibilitateaz jabetu gabe, nahiko suntsitzaileak edo autosuntsitzaileak izan daitezke adierazi ezin dutenean.\nUrtebetetze ospetsuak maiatzaren 28an\n1738an Joseph-Ignace Guillotin jaio zen, frantziar mediku eta politikaria, gillotina erabiliz heriotza-zigorra hain mingarrian egitea proposatu zuena. Heriotza zigorraren aurka egin bazuen ere, gailua bere izenarekin lotuta zegoen eta bere familia osoak abizena aldatu zuen harekin lotzeari uzteko, gobernuak tresnaren izena aldatzeari uko egin zionean.\n1968an Kylie Minogue jaio zen, abeslari, konpositore eta aktore australiarra, askotan 'Poparen printzesa' izendatua eta garai guztietako artista australiar salduena. Bularreko minbiziari buruz sentsibilizatuz, ikono bihurtu zen eta 'Kylie efektua' sortu zuela uste da, neskak bere nortasunean inspiratuta ohiko azterketak egitera motibatuz.\n1985ean Carey Mulligan jaio zen, aktore eta abeslari ingelesa, 2005ean Pride & Prejudice filmaren eta The Great Gatsbyren bertsio berrian egindako paperagatik ezaguna. Bere gurasoek antzezpenean zuen ibilbidea gaitzetsi zuten, baina bere eginkizuna eta bizitzako benetako bokazioa zela uste zuen.\nGertaera Historiko Garrantzitsuak maiatzaren 28an\n585 K.a. - Thales filosofo greziarrak eklipsea iragartzen zuen eta honek tregua ekarri zuen Halyseko guduan.\n1871 - Parisko Komuna erori zen.\n1907 - Lehen Isle of Man TT lasterketa ospatu zen.\n1935 - Haurtzaroan bizirik irauten duten lehen boskoteak jaio ziren Kanadan.\n1937 - Volkswagenen sorrera.\n2008 - Nepal formalki errepublika izendatu zuten, Shah dinastiaren 240 urteko erregealdiari amaiera emanez.\nAkuarioa Aukeratu Ikurra Aukeratu Zeinua Virgo Taurus\nleo gizona eta libra emakumea bateragarritasuna\neskorpio emakumea eta akuario gizona\naries eta libra bateragarria da\nTaurus emakumearekin bateragarriak diren zeinuak\nminbizia eta aries bat egiten al da


Escrito por hizkuntzaeskolatutera 21-03-2018 en Dinamikak. Comentarios (0)\nHona hemen oinarrizko bigarren mailako ikasleek (A2), tarteko mailakoek (B1) eta aurreratuko lehenengo mailakoek (B2.1) sortutako txisteak!\nOso originalak dira!!!\nEskerrik asko parte hartu duzuen ikasle guztiei!\nSegi horrela! Lan eta lan! Aupa zuek!\nEtxe batera iristen dira, inkesta bat egiteko.\n- Inkestatzailea: Zure izena?\n- Etxeko jabea: Adán.\n- Inkestatzailea: Eta zure emaztea?\n- Etxeko jabea: Eva.\n- Inkestatzailea: Sinestezina!!! Kasualitatez, sugeak ere hemen bizi da?\n- Etxearen jabea: Bai, momentu bat mesedez... Amaginarreba!!!!... Bila ari dira!!!!\n¿Zein da mutiko baten eta mozkor baten arteko antzekotasuna?\nMutikoa semea da eta pertsona “se mea”.\n- Lagundu mesedez. Nire alaba galdu da.\n- Zein da bere izena?\n- Esperantza da bere izena.\n- Ezinezkoa, esperantza azkena galtzen da eta.\n- Nagusia hil da, badakizu?\n- Bai, baina nagusiarekin batera beste pertsona bat hil zen, eta ez dakit nor…\n- Zergatik diozu?\n- Ez al zenuen enpresaren eskela irakurri? “… eta harekin langile ona joan egin zen…”\n- Antxon. Nola atera zaizu matematika azterketa?\n- Ipar polokoei bezala.\n- Ipar polokoei bezala? Zer esan nahi duzu?\n- Zerotik behera ama, zerotik behera.\nZer egiten dute bi euskaldunek zeruan?\nLAZKAO – TXIKI\n- Zuek zenbat anai-arreba zarete?\n- Gu zazpi –Joxe Migelek–. Hiru arreba eta lau anai.\n- Eta bizi?\n- Bizi, ni bakarrik.\n- Ez, haiek lan egiten dute.\nEspainian integrazio laboralagatik apustu egiten duzue?\nJoder, begira nori egin diogun presidente!\n- Triste nago, nire mutil-lagunak engainatu nau nire lagun onenarekin.\n- Oso ondo ulertzen zaitut.\n- Zergatik? Zuri ere pasatu zaizu?\n- Ez, baina nik ere euskaraz hitz egiten dut.\n- Patxi, aurtengo oporretan Hawaiira joango naizela pentsatu dut.\n- Eta zenbat da bidaia?\n- Ba ezer ez.\n- Baina, hori ez da posible! Ezin dezakezu doako bidaiarik egin!\n- Bidaia doakoa, ez, baina pentsatzea debalde da!\nIkastola batean andereñoak ikasleei galdetu zien:\n- Zer ekarri dizuete Erregeek?\nEta neska batek erantzun zuen:\n- Agian aurten ez naizelako oso ongi portatu, edo eskutitzean ez nuelako ondo adierazi, edo krisiaren erruagatik... baina nik tablet bat eskatu nuen!!!! Ez txokolate tableta bat!!!!\n- Kaixo Linda!\n- Nori esan diozu Linda?\n- Maitia, neska hori horrela deitzen da.\n- Ez zait inporta, tuntuna, abizenarekin deituko diozu.\n- Errepideko laguntza. Esan nazazu!\n- Gurpil bat zulatu dut eta ez dakit aldatzen. Zer egin dezaket?\n- Katu bat daramazu?\n- Bai, Andy deitzen da, baina, berak ere ez daki.\nEmakume bat azokara joan da sofa bat erostera.\n- Zenbat balio du honek?\n- Eta zutik jartzen banaiz? Ja, Ja, Ja.\n- Ez zaitut engainatu nahi.\nRajoy-k prentsaurrekoa deitzen du eta zuzenean agertzen da. Kazetariak gaztelaniaz eta ingelesez agurtzen ditu eta ondoren, barkamen eskez, Alderdi Popularra baldintzarik gabe desegiten dela adierazten du.\nEscrito por hizkuntzaeskolatutera 15-02-2018 en Irteerak. Comentarios (0)\nDakizuen moduan, Abenduaren 7an Durangora irteera interesgarri bat egiteko aukera izan genuen, bertan, urtero egiten den euskal kulturaren inguruko azokan egon ginen egun pasa. Honela, kontzertu batzuk ikusi, hitzaldiak entzun eta Olentzerori lana aurrezteko denbora ere izan genuen (CD eta liburu ugari erosi genituen Gabonetako opari moduan).\nOso gustura ibili garenez, hurrengo ekitaldiaren zain gaude!\nEskerrik asko parte hartu zenuten guztioi! Hurrengora arte!!!!!!!\nEscrito por hizkuntzaeskolatutera 15-02-2018 en Besteak. Comentarios (0)\nTuterako Hizkuntza Eskola Ofizialeko Euskara Departamentuaren blog-ean zaude!\nBertan urtean zehar egin ditugun eta egingo ditugun ekintzen berri emanen dugu, argazkiak eta guzti!\nAlde batetik, parte hartu dugun ekintzen kronika eginen dugu, eta bestetik, klaseetako dinamikak beste taldeetako ikasleek ikus ditzaten partekatuko ditugu.\nAnderrek eta Ibaik kudeatuko dute Erriberako euskal gune elektroniko hau, baina zuek, ikasleek, sarrera ezberdinen iruzkinak egiten ahal dituzue, eta horrela, beste taldeetako euskaldunak ezagutu eta harremanak estutu!\nMintza, irakur, entzun eta idatz ezazu euskaraz! Erriberan euskaraz bizi nahi dugulako!\nHau hasi besterik ez da egin!! Kar, kar, kar!!


topic_facet:"Mekanizazioa (Heziketa Zikloa). Erdi maila" topic_facet:"Sistema mekatronikoen irudikapen grafikoa (Modulua)" genre_facet:"Curriculumeko baliabideak" genre_facet:"Interneteko baliabidea" author_facet:"Atela, Aintzane"\nProposatutako gaia: Mekanizazioa (Heziketa Zikloa). Erdi maila Proposatutako gaia: Sistema mekatronikoen irudikapen grafikoa (Modulua) Generoa / Forma: Curriculumeko baliabideak Generoa / Forma: Interneteko baliabidea Egilea: Atela, Aintzane\n1 Automatismo Elektrikoak, Pneumatikoak eta Hidraulikoak (Modulua) 1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Instalazioa eta mantenimendua (Lanbide Arloa) 1 Lanbide Heziketa 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Sistema automatizatuak (Modulua) 1 Sistema elektrikoak, pneumatikoak eta hidraulikoak (Modulua) Sistema mekatronikoen irudikapen grafikoa (Modulua) Guztiak ikusi ... gutxiago ...


25 - 26martxoa 2021\nSarah Ioannides, zuzendaria\nClaudio Constantini, bandoneoia\nAppalachian Spring, Suite (Orq. 1945)\nAconcagua, bandoneoirako kontzertua, harizko orkestra eta perkusioa\n1. Sinfonietta Si bemol Maiorrean: “Mozarten oroimenez”*\nI. Allegro justo\n25 martxoa 2021 Euskalduna Jauregia 12:00 h. Sarrerak Erosi\n25 martxoa 2021 Euskalduna Jauregia 19:30 h. Sarrerak Erosi\n26 martxoa 2021 Euskalduna Jauregia 17:00 h. Sarrerak Erosi\n26 martxoa 2021 Euskalduna Jauregia 19:30 h. Sarrerak Erosi\n"Brooklyngo kale gris batean jaio nintzen (grisa dela diot, zeren horrela baino ezin baitaiteke kale hura deskribatu). Musika zen, hain zuzen ere, kale harekin inork lotuko zuen azken gauza". Esaldi honekin ematen zion hasiera Aaron Copland-ek (New York, 1900 – New York, 1990) bere hitzetan musikaren betetasunean –pronostiko guztien kontra– igaro zen bizitza baten zirriborro autobiografikoari: New Yorkeko bizilagun hau konpositorea, pianista, orkestra-zuzendaria, dibulgatzailea eta Ipar Amerikako Konpositoreen Ligako kide aktiboa izan zen.\nBaina Copland, gainera, Estatu Batuetako musikaren koloreak munduari erakusten saiatu zen lehen sortzaileetako bat izan zen; ahalegin horretatik eta Martha Graham koreografoaren enkargutik sortu zen "Apalatxeetako udaberria" izeneko lana, Elizabeth Sprague Coolidge buru zuen Coolidge Fundazioaren funtsekin abian jarritako balleta, eta 1944an estreinatu zen AEBetako Kongresuaren Liburutegian (Washington DC). Martha Grahamek berak (dantzari nagusi gisa) eta hamahiru instrumentu-jotzailek hartu zuten parte obra horretan. 1945ean, Coplandek funtsezko saioak bildu zituen suite instrumental batean, eta 1954an orkestrazioa handitu zuen.\nEkintza, kolonoen etxalde batean gertatzen da, eta gerora Estatu Batuak izango ziren lurralde baten konkista eta domeinuaren aldeko kantua da. Zalantzarik gabe, Martha Graham obraren musika-idazle gisa aukeratzea ezin zitekeen hautapen egokiagoa izan: Copland amets estatubatuarraren bertsio musikalaren ordezkari legitimoa zen. Jatorri errusiar-hebrearreko etorkin lituaniar baten semea zen eta bere ahizpa zaharrenarekin pianoa jotzen ikasi zuen; hamabost urterekin musikagilea izango zela erabaki zuen. Horretarako, harmonia ikasketak hasi zituen posta bidezko ikastaro baten bidez, eta, klase sendoago batzuen ondorik, Coplandek Atlantikoa zeharkatzea erabaki zuen, XX. mendearen hasierako Paris liluragarri hartan Nadia Boulanger handiarekin trebatze aldera. Haren kemenak eta haren talentuak arrakasta erdiestea eragin zuten.\nApalatxe mendietako udaberri bikainari egindako kantu honek pasarte epikoak eta lirikoak, folklorikoak eta umoretsuak, arinak eta luxuzkoak oparitzen dizkigu; Coplanden ideien edertasuna eta haren taxuketaren kalitatea bat datoz identitate nazionala erdiesteak iparramerikarrentzat zuen esanahiarekin. Batik bat, 1930eko hamarkadako krisi larriaren, hots, ‘Depresio Handiaren’ ostean. Balletaren argumentua sinplea da, baina biribila: aitzindarien ahaleginak, ausardia eta adorea natura basati eta apartaren menperatze-lanetan, natura hori sonoritate, irudi eta sentimenduen inspirazio-iturri baita. Hori da Coplandek partituran islatu nahi izan zuena. Dibulgatzaile izateko zuen trebeziarekin eta idazketarako dohainekin batera, arrazoi melodikoak, zelula erritmikoak, orkestra-efektuak eta diseinu harmonikoak zehaztu zituen, estatubatuar gehienek aitortu eta goza zitzaketenak: "Benetako musika-kultura bat ez da inoiz egon eta inoiz ezin da egon artista eta musika atzerritarren inportazioan soilik oinarrituta; Amerikako musikaren artea, funtsean, museo bat izango da beti, harik eta konpositoreen eskola bat garatu ahal izan arte, hots, amerikar publikoari zuzenean hizkuntza musikal zehatz batean hitz egiten dakiten konpositoreen eskola. Musika-hizkuntza horrek erabat adierazi behar ditu kontzientzia amerikarrak eszena amerikarraren aurrean eragiten dituen erreakziorik sakonenak”.\nTalentuaren eta asmoaren arteko loturaren ondorioz, Aaron Coplandek lan ederra sortu zuen eta Pulitzer saria jaso zuen 1945. urtean (haren obrarekiko aintzatespen erabat patriotikoa).\nAstor Piazzollak (Mar del Plata, 1921 – Buenos Aires, 1992), honakoa adierazten zuen: "Tangoa, eboluzionatu behar duen arte musikala da, ez baita turistak distraitzeko folklore irrigarria". Bandoneonista eta konpositorea, argentinarrak kolore latz, sakon eta hunkigarrien arrasto ona utzi zuen, tinbrezko aliantzetatik eta bere musa nostalgiko eta sinkopatutik zetozenak.\nPiazzollak bere haurtzaroaren zati handi bat New Yorken eman zuen. Hiri honek eragin zeharo handia izan zuen bere bizipenetan eta musikan, kontuan hartuta, gainera, Manhattanen ezagutu zuela Carlos Gardel miretsia. Eta, urte haietako musikari amerikar asko bezala, Parisera joan zen erromesaldian, Nadia Boulangerrekin ikastera. Hark musikari legez zuen balioan sinesten irakatsi zion, tangoko ortodoxoek, "Guardia Zaharrekoek", genero hau hil izana leporatu zioten bitartean. Bestalde, konpositore europar abangoardistenek bere burua publikoari saldu izana aurpegiratzen zioten, melodiak baino maite ez dituzten belarriei alegia. Konpositoreak, berriz, egiten zuen musika "Buenos Airesko musika garaikidea" zela argudiatzen zuen.\nAconcagua izena Piazzollaren bandoneoi, hari orkestra eta perkusiorako Kontzertuari eman zitzaion konpositorea hil ondoren; izen hori Amerikakorik garaiena den eta Argentinako mendebaldean dagoen Mendoza probintzia zeharkatzen duen aldetik Andeetako bizkarralde sendoan nabarmentzen den gailur ikaragarri honen omenez eman zitzaion. Antza denez, bere lagun Aldo Pagani ekoizleari iruditu zitzaion ezen kontzertuaren tamainak izendura epikoen titulua merezi zuela eta, aldi berean, klasikoen zirkuluan sartzeko balio zuela. Horregatik, konposizio jakin batzuk bataiatzeko ohiturari heldu zion, garai batean "handiekin" egiten zen bezala. Edo agian pentsatu zuen kontzertua karrera baten amaiera zela… Indarra eta nostalgia uztartzen dituen lan kementsua da, Piazzollaren ildoan. Hiru mugimendutan antolatua, oinarri metrikoa milonga du, bere konnotazio landatar eta erromantikoekin, eta tangoa, euforia eta urrikalmenduaren artean ibilarazten gaituena. Allegro marcattoarekin hasten da obra; allegro hori hagitz artikulatua eta adierazkorra da, baina, hala ere, haren indarra noizbehinka rubato malenkoniatsuarekin leunarazten du. Moderatoari dagokionez, musika arte erakargarri bilakatzen da, arlo onirikoaren eta sentimentalaren artean oinarrituz, tempoaren flexioekin jolastuz eta instrumentazioaren bikaintasunaz inguratuz, harik eta Prestok markatutako azentuen indarrari berrekin eta amaiera biribil, handi eta boteretsu batera garamatzan arte, bere izena ematen dion gailurra bezala. Piazzollak hil aurretik grabatu zuen azken lana izan zen.\nHeitor Villa-Lobos (Rio de Janeiro, 1887 – Rio de Janeiro, 1959) kolorez eta bizitasunez beteriko hiri batean etorri zen mundura. Txikitatik jarri zen musikarekin harremanetan, bere aita –irakaslea, Liburutegi Nazionaleko funtzionarioa eta Historia eta kosmografiari buruzko hainbat argitalpenen egilea– musikazalea baitzen eta hagitz gustura aritzen baitzen musika praktikatzen. Ama eta izeba talentu handiko piano-jotzaileak ziren, eta aitonak familiako gaualdi musikalak antolatzen zituen larunbatero bere etxean. Testuinguru horretan, Villa-Lobosek biolontxeloa, klarinetea eta pianoa jotzen ikasi zuen.\nHemezortzi urte zituela, bere lehen bidaia egin zuen Brasilgo hainbat estatutan zehar, herri kantak bildu eta indigenen folklorea bertatik bertara ezagutze aldera. Musika herrikoiarekiko zuen interesak eraginda, gitarra brasildarra –violão izenekoa– jotzen ikasi zuen eta sistema takigrafiko-musikal bat sortu zuen batzen zituen doinu guztiak biltzeko.\nHasiera batean autodidakta izan zen, baina gero Parisera joan zen eta han musika modernoarekin harremanetan jarri zen. Europatik itzultzean, Brasilen musika bizitzaren zuzendaritza hartu zuen, eta, horretarako, gobernuaren laguntza izan zuen. Ahalegin handiak egin zituen "musikaren gizarte-irakaskuntza herrikoia" jasotzen, haur eta gazte abesbatza handiak eta talde instrumentalak antolatuz: "Estilo herrikoiaren arabera konposatzen dut. Nire erara eta nire garapenaren arabera erabiltzen ditut gaiak eta esamoldeak. Artista batek horixe egin behar du. Bere herriak ematen dion materiala aukeratu eta transmititu".\nVilla-Lobos musikari oparoa eta joria izan zen, bere jaioterria bezalakoa. Energia sortzaile eta bizidun handiaren jabea zen, eta bere ekoizpen askotarikoa eta anizkoitza –honetaz esan behar da, autokritikarik gabe, konposatzen zuen guztia editatzen zuela– hizkuntza zuzen eta biziaz janzten zuen, etengabeko soinu-bilaketa eta esperimentazio musikalean. Ekoizmolde honek eta tinbre-koloreko paleta zabaltzeko zuen gogoak, bere ganbera eta orkestra lanetan, instrumentu ugari erabiltzera eta beti konbentzionalak ez diren moduetan konbinatzera eroan zuen.\nHaren musika-grinak tradizio klasikoaren eta bere soinu eta abentura bidaietan hainbeste esploratu zuen Brasilgo folklorearen artean banatzen ziren. Biak, "Mozarten oroimenari" eskaini zion Si bemol maiorreko 1. sinfoniettan "josita" daude. Partitura 1916an konposatu zen, eta lehen bi mugimenduak baino ez zituen estreinatu São Paulon 1922an Villa-Lobosek zuzendutako Sociedade de Concertos Sinfônicos izeneko orkestrak. Sinfonietta horretan, mendebaldeko tradizioaren konposizio-teknikak brasildar ondarearen zenbait diseinu erritmiko eta melodikotan aplikatzen ditu, erakargarritasun hibrido bat sortuz. Alde batetik, Mozartek inspiratutako gai bat nabarmentzen da, "XVIII. mendeko Europako aristokraziaren dotorezia modu delikatuan eta sotilean iradokitzen duena", eta, bestetik, "Bortitza, sakona eta misteriotsua" den gai bat nabarmentzen da, "Jenio alemaniarraren ezaugarriak adierazten dituena". Villa-Lobosek, tradizio klasiko eta herrikoiko lengoaien arteko lotura honetatik abiaturik, "Kulturen arteko gatazka deskribatu nahi izan zuen, alde batetik, aurreiritzi eskolastikoek eta arauek irudikatua eta, beste alde batetik, artista espontaneoaren izaera libreak irudikatua, edozein teoriatatik lokabea dena".\nGoza ezazue musika amerikarrari darion kolore liluragarriaz.\nClaudio Constantinik genero ezberdinek kultura herrikoiarekin eta euren artean dituzten loturak aztertzen ditu. Pianista, bandoneonista eta konpositore honek bost kontinenteetan zehar garatu duen karrera polifazetikoa du. Liman jaio zen musikari familia batean. Haren estilo originala sustrai klasiko sendoengatik definitzen da, baita herri musika genero batzuekiko pasio sakonagatik ere, horien artean musika latinoamerikarra eta inprobisazioa funtsezkoak direlarik.\n2021ean, Astor Piazzollaren jaiotzaren mendeurrena ospatuko du Koloniako WDR Orkestra Sinfonikoarekin joz Alondra de la Parraren zuzendaritzapean; aipatzeko modukoak dira, baita, Bilboko Orkestra Sinfonikoarekin eta Andaluziako Gazte Orkestrarekin batera egindako agerraldi nabarmenak ere.\nGuztira zazpi produkzio diskografiko egin ditu bere izenpean, guztiak proiekzio handikoak eta nazioartean kritika bikainak jaso izan dituztenak. "America" diskoak Grammy Latinorako izendapen bat ekarri zion 2019an.\nBere azken diskoarekin (’20th Century Tango ‘), Louiza Hamadi piano-jotzaile eta birtuosoarekin batera kontzertuko tangoaren generoan murgildu zen, Piazzolla, Stravinsky, Mores, Ravel, Salgán, Albéniz, Saluzzi, Satie, Weill edo Schnittke bezalako konpositore europar eta argentinarren bitartez.\nNew York Times egunkariak "indar eta autoritate ukaezina" duen zuzendari gisa eta "magia" duen zuzendari legez deskribatu du Sarah Ioannides. Aurretik, Spartanburgeko Orkestra Filarmonikoaren eta El Pasoko Sinfonikoaren zuzendari musikala izandakoa, Ioannides bere belaunaldiko zuzendari sortzaile eta inspiratzaileenetako bat izan da, eta horri guztiari dagokion aintzatespena jaso du.\nBost kontinenteetan zuzendari gonbidatu gisa konpromisoak hartuta, Cincinnati Sympla, Royal Philharmonic Orchestra, Orchestre Nationale de Lyon, Los Angeles Philharmonic, Tonkünstler, Daejeon Philharmonic, South African National Youth Orchestra, New World Sympla eta Simon Bolivar Youth Orchestra bezalako orkestrak zuzendu ditu.\nAustralian jaioa eta Britainia Handian hazia, Ioannides Erresuma Batuko National Youth Orchestran hasi zen biolin-jotzaile lanetan. Oxfordeko Unibertsitatean eta Juilliard School of Music izeneko eskolan graduatu zen. Bere prestakuntza Estatu Batuetan burutu zuen, Otto-Werner Mueller erakundean, Curtis Institute of Music-eko Fulbright bekari esker.\nZuzendari artistikoa eta Cascade Conducting-en sortzailea, duela gutxi The Curtis Institute of Music-eko artista gazteentzako udako programako irakasle izan da. Mundu osoan epaimahaikide, solaskide, hizlari eta hezitzaile jardun izan du, eta NEA panelist gisa ere kolaboratu du Estatu Batuetako gobernurako.


Plaiaundiko Hegaztiak - Aves de Plaiaundi: 2013/02/24 Mokozabala\nMokozabala eta Lertxun Txikia - Espátula y Garceta Común - Spoonbill and Little Egret\nEztei-lumajez jantzita zetorren, garondoko gandor oparoa eta bularreko orban horia erakusten.\nBaina Mokozabalaren helburua, gosea ase, indarra hartu eta iparralderantz hegan joatea zenez, ez du amore eman harrapakinen atzetik. Mokoa uretan sartuz eta burua alde batetik bestera zabunkatuz janari bila denbora luzez ibili da.\nAzkenean, Mokozabalaren bilaketa emankorra izan da. Arraintxo bat harrapatu du eta, gizajoari azken nahia eskaini gabe, amen batean, irentsi egin du.\nGauza gehiago ikusi ditugu gaur parkean. Azpimarragarrienak, bi Sorbeltz, Buztanluze bat eta Belatz bat izan dira. Bestalde, Martin Arrunt bat ere ikusi omen da aireportu aldetik Jaitzubiarantz igeri egiten.


KADETE EUSKAL LIGA 2J: 160 puntu baino gehiago mutilen partida bakoitzean! - Euskal Saskibaloi Federazioa\nAlbisteak / Nabariak / KADETE EUSKAL LIGA 2J: 160 puntu baino gehiago mutilen partida bakoitzean!\nLarunbat ikusgarria eskaini ziguten gure kadeteek, puntuak eta kalitatea barra-barra izanez. Nesken txapelketan, berdinketa hirukoitza lehen postuan.\nPuntu asko eta berdintasuna utzi zizkigun denboraldiko bigarren jardunaldiak. Fundación Bilbao Basket eta Fundacion 5+11 lidergoan daude, bilbotarrak lehen postuan.\nAimar Herranen mutilek hirugarren laurdenean apurtu zuten TAKE-ren aurkako partida (83-69). 14-5ekoa atsedenaldiaren ondoren eta neurketa erabakita. Nahiz eta porrota, gipuzkoarrek itxura bikaina erakutsi zuten.\nBAKH kiroldegian, Fundación 5+11 eta Easo Mandoegi ikuskizun ederra eskaini zieten. Joan Brauliorenak bIgarren laurdenean ihes egin zirela zirudien (42-28), baina donostiarrek partida berdintzea lortu zuten, 3-14ko partzial bat ostean. 67-63ko emaitza azken laurdenera bidean. Eta bi minututan, gasteiztarrek epaia eman zioten, 13-2koari esker. Amaieran, 91-78.\nEta Ibaiondon, Santurtziren azken laurden zoragarria ATE Asesores Araberriri irabazteko. 31 puntu saskiratu zituzten Alberto Lodeiroren mutilek, garaipena eskuratzeko oso neurketa parekatuan (76-85).\nPorrotik gabeko berdinketa hirukoitza. Mondragon Unibertsitatea Ointxe! Araski lider berria da, garaipen zabala lortu eta gero Ordizian (31-104).\nAlex Susorenekin batera, Easo Ibaeta Basket Lorea Gourmet eta Lointek Gernika. Donostiarrek irabazi egin zuten Galdakaon (52-72), lehen laurden parekatuaren ondoren (17nako berdinketa). Eta bere uztaia itxi zuten bizkaitarrek hirugarren laurdenean (4 puntu saskiratu zituen Movilteck ISB-ak), garaipena eramateko Azkoitiatik.\nCentro de Estudios Mikeldi USK eta Tabirako Baqueren arteko derbia izan zen jardunaldiko partidarik hunkigarri eta parekatuena. Denboraldiko lehen garaipena bilbotarrentzat (62-61), 10-0eko partzialari esker neurketako une klabean. Durangarrek partida bukatu zuten 0-5ekoarekin, baina ez zen nahikoa izan.\n14 urria, 2020|Kadete Euskal Liga, Nabariak|\nIna Mendibe-ri elkarrizketa (Tabirako)\nIrekita dago jokalarien hautakerako epea\nJulio Calleja Euroliga Jokalarien Aholku Batzordeko kidea izango da


Google Glass abiarazlearen apk eskuragarri dago Zhouwei | ri esker Androidea\nGoogle Glass gailu iraultzailea da Ezin duen Android oinarrituta ahots komandoen bidez kontrolatu, nahiz eta une honetan Explorer Edizioa bertsioa duten pribilegiatu batzuk bakarrik egon.\nRedditer bat, Zhuowei, batzuk aldatu ditu Glass Android-ekiko bereizten duten aplikazioen artean, eta abiarazlea Nexus 7 batean deskargatzea eta instalatzea ahalbidetu du.\nNexus 7 eta beste Android gailu batzuetan probatu daiteke. Glass Hasiera abiarazle alternatiboa da funtsean Androiden lehenespenez datorrenari.\nZure mahaigain gisa erabiltzen duzunean, Glass erabili tabletaren mikroa hitz egiten entzutea. "Ok Glass" esaten duen ekintza hasi besterik ez duzu egin behar, eta aukera batzuk proposatuko ditu zuzenean, hala nola pantaila-argazkia ateratzea, bideoa grabatzea edo jarraibideak hartzea.\nMaps instalatuta baduzu mapan jarraibideak bila ditzakezu baina funtzionatzeko modu bakarra teklatuarekin edo beste gailu batekin izango da, bestela blokeatuta egongo da.\nAbiarazle honen gauzarik onena hori da galdera desberdinak egin ditzakezu zer ordu da, zer tenperatura duen edo atera argazki bat zure Android kamerarekin.\nBideoan hobeto funtzionatzen du eta azkenean instalatzera ausartzen bazara erabil ditzakezun komandoak, eta gogoratu beti esan behar dena "Ok Glass" dela edozein ahots komando baino lehen.\nZhouwei ondo ari da bilatzen aplikazioen bidez Google Glass-en erraietan ezkutatuta dauden funtzio gehigarri batzuk aurkitzen saiatzeko, eta beste gauza batzuez gain, Glass Home web arakatzailea abiarazteko edo "Ok Glass" komando gehiagorako laguntza gehitzeko moduak ere aurkitu ditu pantailatik.\nGoogle Glass kaleratzeko data oraindik ez da ezagutzen, beraz, orain zuk zeuk bizi dezakezu Glass-en funtzionamendua, nahiz eta gogoratu behar den interfazea bera oso erraza dela, eta abiarazlea telefono mugikorrak eta tabletak direnetatik oso bestelako gailu batean lan egitera bideratuta dagoela. Egin dezakezu deskargatu hemendik.\nDena den, ziur aski datozen hilabeteetan Android komunitate zabaleko garatzaile batzuk egingo ditugu harridura eginbide berri batzuekin Android smartphone eta tabletei aplikatutako Glass aplikazioen.\nInformazio gehiago - Evernote, Twitter eta Facebook-ek Google Glass-erako "Glassware" aplikazioak iragarri dituzte\nIturria - Movilzona\nArtikuluaren bide osoa: Androidea » Android aplikazioak » Google Glass abiarazlea Zhouweri esker probatzeko erabilgarri dago


ZuZeuko Bipareta | Podcast on Spotify\nSentitzen duzun horrek izen bat du\nGure gorputza entzuten ikasiko dugu saio honetan, emozioen mundura egingo dugun bidaian. Amaia Ayerra Munduate irakaslea da eta Haur Hezkuntzan emozioak lantzeko materiala sortzen ari da https://www.ikastola.eus/ (Ikastolen Elkartea)n. Donna Apellaniz Nieto, berriz, emozio terapeuta da eta helduekin aritzen da batez ere http://educandolaemocion.com/ (Educando la Emoción) izeneko proiektu pertsonalean. https://zuzeu.eus/?s=Bipareta (Bi pareta) artean sartu nahi? Gonbidatuta zaude! Support this podcast\nEmakumeak oholtza gainera\nLide Hernando eta Olatz Salvador musikariek emakume gisa musikaren industrian bizitu eta bizi dituzten esperientziak ezagutuko ditugu atal honetan. Generoak beren letretan, irudian, beldurretan eta abar luze batean nola eragin duen arakatuko dugu eta batzen dituzten gauza guztien gainetik, bakoitzaren ahotsa entzun. Bi pareta artean sartu nahi? Gonbidatuta zaude? Harpidetu eta babestu proiektua! http://patreon.com/zuzeupod (patreon.com/zuzeupod) Support this podcast\nEta zuk nola bizi nahi duzu?\nEremu pribatutik atera eta bizitzeko modu komunitarioak ezagutuko ditugu saio honetan. Katixa Jauregi txikitatik bizitu da gune autogestionatu eta okupatuetan. Gaur egun, berriz, alokairuan bizi da. Naiara Rodrigez, bestalde, Errenteriako Etxe Komunitarioan. Jende asko eta askotariko errealitateak ezagutu dituzte esperientzia hauen bitartez eta horrek haien burua gehiago ezagutzeko balio izan die, besteak beste. Dena ez da dirudiena bezain polita, baina alderdi negatibo bezainbeste positibo du bizimodu honek, hori argi dute. Bi pareta artean sartu nahi? Gonbidatuta zaude! Harpidetu eta babestu proiektua! http://patreon.com/zuzeupod (patreon.com/zuzeupod) Support this podcast\nEuskara: mugarik ez duen herrialdea\nJanusz Borkowski eta Lluis Hontecillas ezagutuko ditugu atal honetan. Lehena, Poloniatik etorri zen eta dagoeneko 10 urte daramatza Euskal Herrian. Bigarrena, aldiz, iaz heldu zen Kataluniatik. Euskara presente dago haien egunerokoan, ikasteko ahaleginaz gain, hizkuntza praktikan jartzeko espazioak sortu dituzte eta. Gure kulturaren ikur nagusienak mundu berriak zabaltzeko duen gaitasunaz gain, aspektu eztabaidagarriez ere aritu gara solasean. Bi pareta artean sartu nahi? Gonbidatuta zaude! Sakatu play! Harpidetu eta babestu proiektua! http://patreon.com/zuzeupod (patreon.com/zuzeupod) Support this podcast\nBizitzeko min bizia\nMinbizia gertutik bizitu duten bi emakume indartsu ezagutuko ditugu atal honetan: Julene Ilarramendi Elexpuru eta Ixabel Uzkudun Iriarte. Illarramendik 22 urte ditu eta duela 2 urte galdu zuen bere ama, Eva. Garai hartan somatu zuen Ixabelek koxkortxoa bularrean. Gaixotasunak momentu zailak pasarazi dizkien arren, beste modu batean begiratzen diote bizitzari orain, bizipozez blai. Beharrezko argibideak emateko Jesus Blanco gonbidatu dugu, Osakidetzako mediku onkologoa. Bi pareta artean sartu nahi? Gonbidatuta zaude! Sakatu play! Harpidetu eta babestu proiektua! http://patreon.com/zuzeupod (patreon.com/zuzeupod) Support this podcast\nNork zainduko zaitu zu?\nBigarren denboraldiko azken atal honetan lanbide bati merezi duen errekonozimendua eman nahi izan diogu. Zaintza lanei, alegia. Bi errealitate oso ezberdin ordezkatzen dituzte etxez etxe aritzen den Elena Ugartemendiak eta erresidentzietako Aitziber Aranberri gerokultoreak. Sektoreak bizi duen egoera prekarioan, bataren lana duina da, bestea berriz, hori lortzeko borrokan ari da. Profesioa maite dute biek eta merezi duten lekua aldarrikatzen dute, baita zaintza lanak emakumeekin lotzeko dagoen joerarekin amaitzeko nahia ere. Sakatu play! Harpidetu eta babestu proiektua! http://patreon.com/zuzeupod (patreon.com/zuzeupod) Support this podcast\nAtal honetan elikadura desoreken unibertsoan murgilduko gara anorexiaz gaixotuta egon ziren bi testigantzetatik abiatuta. Geroz eta kasu gehiago ematen ari dira eta jende gazteagoarengan, gainera. https://twitter.com/Ttiklik (Itxaro Mendizabal) 15 urterekin hasi zen lehen sintomak azaleratzen eta bizitza erdia gaixo eman duen arren, garaitu du borroka. https://www.mariazunzunegi.com/eu/ (Maria Zunzunegi)k ere anorexia izan zuen eta bere esperientzia pertsonala profesionalki baliatu du. Elikadura nahasmenak dituzten gaixoekin egiten du lan psikologo gisa. Hitzen garrantziaz eta heziketa emozional baten beharraz mintzatu zaizkigu, besteak beste. Sakatu play! Harpidetu eta babestu proiektua! http://patreon.com/zuzeupod (patreon.com/zuzeupod) Support this podcast\nBizitzen ikasteko, artea\nAtal honetan artearen onurak aztertuko ditugu musika eta antzerkiaren bueltako bi esperientzietatik abiatuta. Bizikidetza hobetzeko tresna izan daitezke, baita zahartze aktibo bat lortzeko bide ere. Xabier Lizaso pianojoleak http://www.doreni.eus (Do Re Ni) metodoaren bidez landu eta erdietsi duena kontatu digu. Esther Uria aktore, ikerlari eta irakasleak, bestetik, antzerki aplikatua lantzen du, teatroa tresna pedagogiko izan daitekeela sinetsita. Jarri kaskoak eta sakatu play! Harpidetu eta babestu proiektua! http://patreon.com/zuzeupod (patreon.com/zuzeupod) Support this podcast\nHautsi infekzioen katea\nAtal honetan gure bizitza sexualean presente dauden okerreko praktika batzuen ondorioak ezagutu ditugu: Sexu Transmisiozko Infekzioak (STI). Informazio faltak eta estigmek ez diete mesederik egiten infektatu kopuruaren goranzko joerari eta kontzientziazio beharraz mintzatu zaizkigu Hiesaren aurkako https://harribeltza.org/ (Harribeltza) elkarteko Joseba Errekalde eta https://www.gehitu.org/eu/ (Gehitu) LGTBI+ bilkurako Ander Prol. Jarri kaskoak eta sakatu play! Jarri kaskoak eta sakatu play! Harpidetu eta babestu proiektua! http://patreon.com/zuzeupod (http://patreon.com/zuzeupod) Support this podcast\nSuizidioa, isiltasuna hiltzailea da\nAtal honetan gai tabu bat jarri dugu mahai gainean: suizidioa. Egoera larria bezain delikatua da eta garrantzitsua da tratamendu egoki bat ematea, bizitzak daude arriskuan. Suizidioak mindutako pertsonen elkartea da https://www.biziraun.org/ (Biziraun) eta bertako bi kidek, Nora Gorosabel eta Agustin Erkiziak, beren esperientziak konpartitu dituzte gurekin. Gaia profesionalki lantzen duen Jakobe Batanero psikologo psikoterapeutak eman dizkigu argibideak. Jarri kaskoak eta sakatu play! Harpidetu eta babestu proiektua! http://patreon.com/zuzeupod (http://patreon.com/zuzeupod) Support this podcast\nAtal honetan Gaztetxe eta okupazio mugimenduak aztertuko ditugu Baionako Zizpa eta Irungo Lakaxita Gaztetxeetako kasuetatik abiatuta. Guilhem Dacosta Mongabourrek kontatu digu euskararen egoera zail batek baldintzatuta erantzuten diotela hiriaren beharrei, Mikele Eizagirre Etxeberriak, berriz, migrazio mugimenduaren eraginpean. Markel Ormazabalen laguntzari esker, denboran atzera egin eta Euskal Herri mailako ikuspegi zabalagoa jaso dugu, baita etorkizuneko begirada berriei erreparatu ere! Jarri kaskoak eta sakatu play! Harpidetu eta babestu proiektua! http://patreon.com/zuzeupod (http://patreon.com/zuzeupod) Support this podcast\nHondarribiko Alardearen arrakaletan\nHondarribiko alardeak bitan banatu izan du herria. Gogoan izango dituzu telebistan eta sare sozialetan hedatzen diren irudi tristeak, Jaizkibel konpainia kale nagusian barrena, plastiko beltzen artean desfilatzen. Ezin bereizi txapel gorridunak eta ertzainak. Urte luzez iraun duen gatazka bat da, baina, badirudi mugiezinak ziruditen aburuak apurka eraldatzen ari direla. Gazte talde batek 'Guztion Alardea'-ren aldeko manifestua sinatu du, eta bidea zabaldu da parekidetasuna oinarri duen jai bat imaginatzen hasteko. Anonimotasuna gorde nahi izan duen Hondarribiko Emakumeak elkarteko kide batek eta Jaizkibel Konpainiako Ane Garcia Lopezek bere bizipenak partekatu dituzte Biparetan, eta Arantxa Urretabizkaiak, berriz, atzera begirako begirada eman digu. Jarri kaskoak eta entzun! Harpidetu eta babestu proiektua! http://patreon.com/zuzeupod (http://patreon.com/zuzeupod) Support this podcast\nZuen festa amaitu da\nKapitulu honetan generoak baldintzatutako botere harremanak aztertuko ditugu emakume eta gizon gazte banaren ikuspegitik. Amaia Oulad eta Ander Murua http://www.donostiakopiratak.eus/piratak/ (Donostiako Piratetako kideek) zintzotasunez konpartitu dituzte bataren ahalduntze eta bestearen pribilegioak. Donostiako Aste Nagusiko abuztuaren 14an Piratek https://zuzeu.eus/euskal-herria/piraten-gaurko-egitaraua/ (erantzun irmoa) eman zioten bezperan -eta aurreko egunetan- gertatutako sexu erasoei. Egun hura gogoratu dugu salatzearen -judizialki edo ez- garrantziaz hausnartzeko. Patricia Martinez de Musitu Bilboko https://www.ertzaintza.eus/wps/portal/ertzaintza/!ut/p/z1/04_Sj9CPykssy0xPLMnMz0vMAfIjo8ziXTycTI2CzdwsLU1cA91NzD1czA0gQD-ckIIooLQBDuAI0h8FVmLi5GUUGuob5uJo4u5sHupp5GkIN4GQGQW5EQaZjoqKABuGFo8!/dz/d5/L0lDUmlTUSEhL3dHa0FKRnNBLzROV3FpQSEhL2V1/ (Ertzain)-etxeko Ikerketa arduradunak eta Pilar Ibazeta Donostiako Udaleko https://www.donostia.eus/info/ciudadano/igualdad_violencia.nsf/vowebContenidosId/NT0000096A?OpenDocument&idioma=eus&id=A374066379901&doc=D (genero indarkeriaren programako) arduradunak ere parte hartu dute erreportajean. Jarri kaskoak eta sakatu play! Support this podcast\nItsua, ikusi nahi ez duena\nEta gorra berriz entzun nahi ez duena. Jendarteak askotan ez du entzun nahi edo beste alde batera begiratzen du zenbait kolektiboren arazoei bizkarra emanda. Atal honetan irisgarritasunaren alorretik erreparatu diegu aurrerapen teknologikoei. Hauek sortzen dituzten aukera eta erronkei. Behar bereziak dituzten bi kolektibotako ahotsak bildu ditugu: Joxean Txintxurreta eta Ramoni Jauregi http://begiriselkartea.org/es/inicio/ (Begiris elkarteko) pertsona itsuenak, batetik, eta Aitor Bedialauneta http://euskal-gorrak.org (Euskal Gorrak Federazioko) presidentearena, bestetik. Myriam Arrue EHUko Informatika Fakultateko irakasle eta http://www.egokituz.org (Egokituz) ikerketa taldeko kideak ere parte hartu du erreportajean. Jarri kaskoak eta sakatu play! Support this podcast\nFamilia ulertzeko beste modu bat\nBiparetak bi horma ditu, bi bizitzeko modu, bi azal. Gai bakarra landuko dugu saio bakoitzean, bi ikuspuntutatik abiatuta. Arrate Hernandezek gidatua. Harrera etxeen eta familien errealitatea ezagutuko dugu atal honetan, lehen pertsonan. Jon Martin, larrialdiko harrera familia bateko aita, eta Udane Martin, bigarren faseko harrera etxe bateko hezitzailea, gonbidatu ditugu haien esperientzia ezagutzeko. Support this podcast\nZuZeu Podcast bueltan da! Eta Bipareta, 10 minututan eta Barruan Gaude saioez gain, Euskal Gaizkileak Seriea estrenatuko dugu. Entzun pilotua! Euskal Gaizkileak Seriea (Beñat Hach Embarek) ZuZeu Podcastek eta Bikoiztaile Euskaldunen Elkarteak aurkezten dute Euskal Gaizkileak seriea. Beñat Hach Embarekek zuzendutako saio honen kapitulu bakoitzean Euskal Herriko gaizkile doilorrenak ezagutuko dituzu. 10 Minututan (Maite Goñi) Hezkuntza eta Teknologia eskutik doaz Maite Goñik zuzentzen duen saioan. Eguneroko arazo eta zalantzei erantzuna topatuko diegu. Bipareta (Arrate Hernandez) Gizarte gaiek bi aurpegi gutxienez izaten dituzte. Erreportaje saio honetan txanponaren bi aldeak agerian utziko ditu Arrate Hernandezek. Barruan Gaude (Oier Aranzabal) Elkarrizketa podcasta, baina zeozer gehiago. Oier Aranzabalen eskutik, pertsonaien etxeetara sartuko gara grabagailua eskuan. Etxeetako sotoraino. Adi zure podcast plataformari! Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: Aitzole Araneta Sexologoa izateaz gainera Podemoseko LGTBI arduraduna da estatu mailan, eta Donostiako alkategaia izan da pasa den hauteskundeetan. LGTBI harrotasunaren egunaren ingurumarietan gaudela probestuta berarekin hitz egin dugu mugimendu honen inguruan eta etorkizunera begirako erronkez. Bigarren pareta: Argiako kazetari Lander Arbelaitz buru belarri aritu da azken asteetan astekariak argitaratzen duen Larrun gehigarria ontzen. Kazetaritza burujabetza du hizpide argitalpenak, kontzeptu berria bezain beharrezkoa. Prentsaren egungo egoeraz mintzatuko gara Arbelaitzekin, oinarrizko eskubideez, ofizioaren prekarietateaz eta abar luzea. Igo bolumena! Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: Roberto Sánchez anestesista da eta bera izan da Osakidetzako LEPeko filtrazioen ikerketan deklaratu duen lekukoetarik bat. Argi eta garbi hitz egin du gaiaz, sistemikoa den ustelkeria azaleratzeko eta bizi duten egoera larria salatzeko. Presioak eta jazarpena jasaten ari dira jasaten lankide eta sailetako buruzagien partetik. Bigarren pareta: UEUk aurtengo udan ere emango du zer esana. Bertako komunikazio arduradun Idoia Torregarai kazetaria etorri zaigu bigarren paretari jotzeko. Unibertsitateaz, umoreaz, eta bizitzaz hitz egiteaz gain, iraganari eta etorkizunari buruz hitz egin dugu. Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: Planeta edukiontzi hori erraldoi bat bilakatu dugu eta orain ez dakigu nola eman buelta egoerari. Ozeanoetan plastiko irlak daude, urtero 2 milioi elefante adina plastiko botatzen dugu itsasora, eta hala ere, ez dakigu nola, baina ondo egiten dugu lo. Ana Galarraga Elhuyarreko zientzia komunikatzailea etorri zaigu gaiaz hitz egitera. Bigarren pareta: Maitane Urbieta kazetariaren ahotsa agian ezaguna egingo zaizu, Hiru Erregeen Mahaia kirol irratsaio ospetsuan ari da Euskadi Irratian. Urteak daramatza kirol kazetaritzan. Granadan Erreginaren Kopako finala kontatu zigun eta birala egin zen gola kantatzen zuen bideoa. Gaur emakumezkoen kirolaren meloia zabalduko dugu, bere baimenarekin. Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: Nafarroako hauteskundeen biharamuna gogorra ari da izaten. Aldaketak ezin izango du aurreko legegintzaldiko formula errepikatu. Hala ere, hainbat irakurketa egin daitezke: Adibidez, bozkaren eboluzioa jo puntuan aztertzea. Zenbat aldatu da bozka azken hamarkadan? Juan Kruz Lakasta Euskalerria irratiko kazetariarekin hitz egin dugu hontaz eta hartaz. Bigarren pareta: Andoni Mutiloa kazetaria izateaz gainera, sortzailea ere bada eta bere burua ahalduntzen dabil, sorkuntza bizitzaren erdigunean jarriz. 'https://en.wikipedia.org/wiki/The_Artist%27s_Way (The Artists way)' Julia Cameronen liburua ekarri du erredakziora sorkuntzak bizitzan duen eragina azpimarratzeko. Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: Nafarroa ez da 1933an hego Euskal Herriko estatutua bozkatu zuen hura. Ezta 1978koa ere. Eta aldatzen ari da. Udal eta Foru hauteskundeetan bidegurutze historiko batean paratuko da: Aldaketan sakondu ala trena gelditu. Iker Tubia Berriako kazetaria gonbidatu dugu gaiaz solasteko. Bigarren pareta: Ikor Kotx argazkiariak irudiek hauteskunde kanpainan duten pisuaz hitz egingo digu. Irudien gizartean bizi gara, eta berauek asko diote hautagaiez eta beren proiektuez. Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: Zertan da Marihuanaren legeztatzea Munduan? New Jerseyko estatuak 2020an erreferenduma egingo du marihuana erregulatzeko eta munduko hainbat herrialdetan aurrerapausuak eman dira. Aitor Brion abokatua da eta aditua gaian. Oier Aizpurua kimikalariak berriz, Marihuanaren propietateen inguruan hitz egingo digu, aisialdiaz gain, medikuntzarako ere erabiltzen baita. Bigarren pareta: Leire Palacios kazetariak bizitza bera dakar mahai gainera. Erresistentziaz hitz egingo digu, kultur munduaren feminizazioaz eta prekarizazioaz, eskutik baitoaz. Irakasten digutena gara, ikasi eta barneratzen duguna, eta honek zeharo baldintzatzen du gure etorkizuna. Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: ZuZeuko erredakzioan gizonezko asko ditugu, eta aukera probestea okurritu zaigu, zer eta maskulinitateaz hitz egiteko. Horretarako, Jokin Beristain TOKA gizon taldeko kidea gonbidatu dugu. TOKAko kideek astero dute hitzordua maskulinitate ereduak zalantzan jarriz, beste eredu osasuntsu eta justuago batera bidea egiteko. Bigarren pareta: 42 urte bete dira Maiatzeko Plazako amak lehen aldiz kalera irten zirenetik. Beren seme-alabak lapurtu, bahitu eta ukatu dizkiete urte luzetan zehar, eta oraindik ere borrokak aurrera darrai. Kasuek zabalik segitzen dute. Ainara Lertxundi Gara egunkariko nazioarteko saileko kidea da eta azken 10 urteotan 3 aldiz elkarrizketatu du Nora Morales de Cortiñas Madres de Plaza de Mayo linea fundadorako kidea. Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: Santi Coca Hacine Bacha gaztea jipoituta erail zuten Donostian eta segidan irakurri genuen ohiko mezu arrazisten eta xenofoboen zerrenda. Biktimaren amaren hitzak iltzatuta geratu dira euskal gizartearen erraietan. Gorka Moreno EHUko irakaslea eta soziologoa etorri da gure estudioetara gai arantzatsu hontaz hitz egiteko. Ikuspegi Euskal Immigrazioaren Behatokiko zuzendaria da. Bigarren pareta: Herri zatitua da gurea. Hala banatzen gaituzten muga ikusgarri eta ikustezinez, nola euskararen egoera hauskorraz hitz egin nahi izan du Eneko Bidegain kazetari, idazle eta Mondragon Unibertsitateko irakasleak. Harpidetu eta entzun zure audio plataforman. Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: Espainiar Estatuan adimen desgaitasuna duten 100.000 pertsonek bozkatzeko eskubidea berreskuratuko dute datozen hauteskunde orokorretan. Aloña Agirre Atzegi elkarteko kidearekin hitz egingo dugu lege aldaketaz, gainera Ernrike Amilibia adimen urritasuna duen pertsonarekin solastuko dugu. Bigarren pareta: Gizarte gaiak behar bezain beste jorratzen ote ditugu gure hedabideetan? Nola jorratzen ditugu? Are gehiago, zer da gizarte gai bat, eta zer ez? Tere Beloki Euskadi Irratiko kazetariarekin hitz egingo dugu hau guztia argitzeko asmoz. Harpidetu eta entzun zure audio plataforman. Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: Europak 'Directive on Copyright in the Digital Single Market' izeneko direktiba onartu berri du. Honek datozen urteetan Europar Batasuneko kide diren herrialdeen sareko egile eskubideen gaineko legediak baldintzatuko ditu. Eta ez da broma datorkiguna edo etor litekeena. Zehazki, pare bat artikuluk sortu dute polemika. ZuZeuko erredakzioko Oier Aranzabal eta Beñat Hach Embarek kazetariekin berba egingo dugu gaiaz. Bigarren pareta: EiTBko albiste zerbitzuetako kazetari Ainhoa Lendinezek Euskal Herria zeharkatu du Korrikari segiz. Aste hontan bertan egin da aurtengo edizioaren balorazio ofiziala, baina, guk balorazio pertsonala egingo dugu. Lendinezek barren barrenetik nola bizi duen azalduko digu. Eta Anartz Bilbao ZuZeuko erredakzioko kideak ere botako du bere aburua. Erreferentziak: Jaime Altozano Youtuberrak legeaz esan duena: https://www.youtube.com/watch?v=ilEsBgbm7Fo (https://www.youtube.com/watch?v=ilEsBgbm7Fo) Epicenter.works katearen azalpena: https://www.youtube.com/watch?v=CyUh9wOp_Rw (https://www.youtube.com/watch?v=CyUh9wOp_Rw) Maialen Lujanbiok Korrikaren amaieran botatako diskurtsoa: https://www.youtube.com/watch?v=_3cR11EmztM (https://www.youtube.com/watch?v=_3cR11EmztM) Harpidetu zure audio plataforman. Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: Common Voice ekimena martxan da eta Librezale elkarteak makinei euskaraz irakasteko prozesuan parte hartzera dei egin du. Etorkizunean audioak berebiziko garrantzia izango du, besteak beste, gailu ugari ahotsaren bitartez erabiliko ditugulako. Anartz Bilbao eta Oier Aranzabal ZuZeuko kazetariekin hitz egingo dugu gaiaz. Bigarren pareta: Noticias de Gipuzkoako kazetari Jurdan Arretxek hauteskundeak ezin ditu burutik kendu. Bere lana baita politikaren alorrean gertatzen dena zuri kontatzea. Gaurkoan PP, Ciudadanos eta VOX alderdiek Euskal Herrian antolatu dituzten hiru mitinez eta Datuen Babeserako lege organiko polemikoaz ariko da Beñat Hach Embarek lagun. Ez zaitzatela zelatatu! Support this podcast\nArrate Hernandezek zuzentzen duen Bipareta saioak bi horma ditu, eta bakoitzari gai batekin joko diogu. Lehen gaia ZuZeuko erredakzioak aukeratuko du eta bigarrena kanpoko erredakzio batetik ekarriko digute. Lehen pareta: ZuZeu.eus orainkariak 10 urte bete ditu aurten. Mikel Lasa, Etxepare institutuko komunikazio arduraduna etorriko da Biparetako mahaira, ZuZeuren sortzaile izan zena 2009an. Kazetaritza eta testuinguru digitala izango ditugu hizpide. Bigarren pareta: Radio Euskadiko Bulevard saioko kazetari, Iñaki Larrañagak hauteskunde aurrekanpainaren hasiera ekarri digu. Gainera Endika Nuñez datu kazetaritzan aditua denak (El País eta El Diarion egin du lan, besteak beste) inkesten tracking-az hitz egingo digu. Support this podcast\nZuZeu Podcast plataforma sortu dugu eta honakoa da gure 0. kapitulua. Zer demontre da podcast bat? Eta zergatik sartu gara halako abenturan? Izaskun Pérez kazetaria da eta Podium Podcast, Prisa komunikazio taldeak sortutako plataformaren sortze prozesuan parte hartu zuen. Cadena Ser irratian urteak igaro ostean oran podcasten munduan dabil buru belarri. Berarekin hitz egin dugu. Eta gainera: Hemendik aurrera astero astero entzun ahal izango duzu Arrate Hernandezek zuzentzen duen ZuZeuko Bipareta. Support this podcast


Haurdunaldia - Esther Gamito fotógrafo de bodas País Vasco y Londres\nHaurdunaldia, bizitzako etapa bakarra eta errepika ezina da eta ez dago modu hobeagorik, momentu horiek argazkian gordetzea baino. Haurren saioak egiten ditudanean, ama askok esaten didate ez dituztela haurdunaldian argazkirik atera eta penarekin gelditu direla.\nIkusi duzuen moduan, argi naturala asko gustatzen zait eta nire lanetan asko erabiltzen dut. Saioak, familiar ingurunetan egiten dira, etxe barruan edo kanpoan. Ez da beharrezkoa etxe eder bat izatea edo etxea bikain apainduta egotea. Zuen hoberena atera, zuek protagonistak izango zareten toki horretan.


Matxalen Ziarsolo: "Eskuek poz handiak ematen dizkigute" — Gaztezulo\nMatxalen Ziarsolo: "Eskuek poz handiak ematen dizkigute"\nMatxalen Ziarsolo: "Eskuek poz handiak ematen dizkigute" https://www.gaztezulo.eus/albisteak/matxalen-ziarsolo-quoteskuek-poz-handiak-ematen-dizkigutequot https://www.gaztezulo.eus/albisteak/matxalen-ziarsolo-quoteskuek-poz-handiak-ematen-dizkigutequot/@@download/image/84p48matxalen2_1363643789.jpg\nMatxalen Ziarsolo Areitioaurtena. 26 urte. donostiako Akaba Bera-Bera eskubaloi taldeko jokalaria. Ermutarra da jatorriz, baina Zarautzen bizi da. Pozik dagoenean, Amparanoia taldea topera jartzen du. Eskuz esku aritu gara sexuaz.\nToki erogenoak aipatzen direnean, beti eskuak ahanzten ditugu. Eskuak ez dira erogenoak?\nBaietz esango nuke, eskubaloian aritzen garenoi eskuek satisfakzio handiak ematen dizkigute. Guk esku trebeak ditugu, eta azkenean edozein gauzatarako erabiltzen ditugu; gauza bakoitzean behar den moduan, noski.\nSexuan nola, gora-gora ala behera-behera?\nLehenengo gora-gora, eta ondoren behera-behera.\nPartida garrantzitsu baten aurretik, ona da sexua praktikatzea?\nHori diote, ona dela tentsioak kentzeko. Mutilen kasuan ez dakit zer esaten duten, baina nesken kasuan, beti esaten dute hobea dela.\nBeraz, zuek pozik iristen zarete partidetara\nKontzentratuta iristen gara.\nSex aple handia omen duzue kirolariok\nEz dut uste. Beharbada, mutil kirolariek izango dute, baina mundu honetan, ez dut uste neska kirolariok halako eragina daukagunik besteengan.\nBizkaitarrek bero ospea duzue. Egia da?\nSekula ez nuen halakorik entzun, baina hala bada, hobe guretzat! Ermutik Zarautzera ez dut aldaketa handirik sumatu.\nBera-Berako aldageletan, hitz egiten duzue sexu kontuez?\nBai, leku guztietan hitz egiten den moduan. Azkenean, gauza normala da, eta edozein tokitan hitz egin beharko litzateke horretaz. Konfiantza handia dugu elkarrekin. Baina hori ez jarri titularrean!


Belforteko Lehoia - Wikipedia, entziklopedia askea.\n(«Belfortko Lehoia» orritik birbideratua)\nBelforteko Lehoia (frantsesez: Lion de Belfort) Frédéric Bartholdi eskultore frantziarrak eginiko eskultura erraldoia da. Alemaniako mugatik oso gertu dagoen Frantziako Belfort hirian dago. Monumentua 1870etatik 1871ra izan zen Frantzia-Prusia Gerraren oroimenez altxatu zen. Gerra horretan, Belfort hiriak erasoen aurrean erresistentzia handia erakutsi zuen.\nanimal sculpture (en) eta arte publikoa\n47°38′12″N 6°51′53″E / 47.6367°N 6.8647°E / 47.6367; 6.864747°38′12″N 6°51′53″E / 47.6367°N 6.8647°E / 47.6367; 6.8647\nProiektua 1872an hasi zen, 1879an bukatzeko. Belfort hiriaren eta Bartholdi eskultorearen arteko harremanak txarrak ziren eta, ondorioz, monumentua ofizialki ez zen inauguratu. Hala ere, eskultoreak biztanleen laguntza jaso zuen ekintza antolatu zuen inaugurazio moduan. Harreman tar horien ondorioz ere, monumentuari argia emateko proiektua Bartholdik berak bere poltsikotik ordaindu zuen.\n1930an, eskulturak Frantziako monumentu historikoaren izendapena jaso zuen.\nEskultura 22 metroko luzera du eta 11ko garaiera altura. Egiteko garaian eskultoreak Jean-Baptiste Pezon hezle frantsesaren Brutus lehoia erabili zuen modelo gisa. Egiteko gres arrosaren blokeak erabili ziren; blokeak Pérousetik eraman zituzten eta Belforteko gotorlekuaren aurrean artistak zizelatu zituen, ondoren monumentua muntatzeko.\nMunduan badira lehoi honen erreplikak baina tamaina txikiagotan: bat Parisen dago, Denfert-Rochereau plazan, bestea Montrealen, Square Dorchesterren.\nLehoia aurretik ikusita.\nParisko Lehoia, Denfert-Rochereau plazan.\n↑ a b Dominique Lhomme, « Le Lion de Belfort », L'Alsace.fr, 4 janvier 2010\nAzken aldaketa 11 ekaina 2022(e)an, 16:26(e)tan\nOrriaren azken aldaketa: 11 ekaina 2022, 16:26.


Marraztekoa - Tolosaldea - Tolosaldeko ataria\nTolosaldeko Ataria 2021-03-31 19:00\nEdergintzari lotutako gehigarria osatu du TOLOSALDEKO ATARIA-k, norbera eder sentitzen laguntzeko profesionalen zerrenda luzea baitago eskualdean. Edertasunak mila ertz ditu eta bakoitzak marraztu dezake berea. Janzten dugunetik, gure azalaren itxuratik edota egiten dugunetik harago doa edertasuna, baina guzti horrek lagundu dezake bakoitzak bilatzen duen edertasun horretara gerturatzen. Eta horretarako laguntza behar izanez gero, edergintzari lotutako zentro edo-ta dendetan aurkitu ahal da.\nUrte luzeetako esperientzia eta jakituria duten profesionalen aholkuak esku eskura dituzte eskualdeko herritarrek. Tolosaldean, bertan, gertu eta eskura baitago beharrezkoa den guztia; puntako estetika tratamenduak dituzten profesionalak daude, gorpuzkera eta tamaina guztietarako aproposak diren jantzi eta osagarriak dituzten dendak edota neurrira zein ukitu berezia izango duten arropak egiten dituzten pertsonak daude, kirola egiteko material egokiena aukeratzeko saltokiak ere badaude... Aukera zabala dago oso urrutira joan beharrik gabe. Azken urtean bizi dugun egoerak gizarte osoa kolpatu du eta guztion elkartasuna behar da egoerari buelta ematen laguntzeko, pixkanaka bada ere.\nErosi eta kontsumitu eskualdean, eskualdeak bueltatuko dizu eta.


Herrialde bakoitzak bere formula behar du. Gu saiatu gara egiten, beste unibertsitate batzuekin elkarlanean, zahartze-ereduak deitzen ditugunen bidez, hain zuzen. Zahartzeko eredu mediterranearra zehaztu dugu. Zergatik? Bada, erretiroa hartzea munduko beste edozein lekutan baino hobeto bizi delako Mediterraneoan. Klimak eta bizi-baldintza material eta sozialek asko laguntzen dute ongi zahartzen. Eta hori azkar ikusi dute gure kostaldean ondasunen bat daukaten 400.000 europarrek. Berdin gertatzen da Frantzian, Italian edo Grezian. Zahartzerakoan, klima oinarrizko alderdia da, aire zabaleko jarduerak egin daitezkeelako, eguzkia hartu, baikortasuna ematen du… Alderdi ekonomikoak ere eragiten du. Erretiroan dauden ingelesek esan izan didate euren herrialdean berogailutan gastatzen dutenarekin apartamendu bat aloka dezaketela Benidormen, eta, bistan da, haien artikulazioek eskertzen dute. Mediterraneoko zahartzea da, kualitatiboki, munduko onena, eta hori frogatuta dago. Zahartze-eredu gehiago badaude, eta guk identifikatu ditugu: anglosaxoia (indibidualistagoa), eskandinaviarra (gizarte babes handiagokoa)…\neskubidea aitortu behar\nZer behar da, orduan, ongi zahartzeko: klima ona, gizarte-harreman onak, diru sarrera handiak…?\nOreka bilatu behar da. Erretiroa arrazionalizatu egin behar da eta aurrez prestatu. Pertsonak nahi ez duenean edo interesik ez duenean, hori ez da erraza izaten. Pertsona askok nahiago izaten du horretan ez pentsatu, erretiroa zahartzarorako sarrera delako eta zahartzaroari heriotzak jarraitzen diolako. Batzuek oso bizi-proiektu zehaztuak izaten dituzte, eta hiru hilabeteren buruan ikusten dute ez duela funtzionatzen. Goizeko hamarretan jaiki nahi izaten dute, baina goizeko seietan esnatzen dira, fisiologiak ez duelako barkatzen, edo liburu bat idatzi nahi dute eta ikusten dute ez daukatela ez motibaziorik eta ez gaitasunik. Horregatik, garrantzitsua da prestatzea, eta hori ez da egiten goizetik arratsera. Familiako bizikidetza funtsezko alderdia izaten da. Familiak funtzionatuko ez balu edo familiarik ez balego, asmatu egin beharko litzateke. Oroitzen naiz behin, Kaliforniako kongresu batean, jakintsu batek zera esaten zuela, erakunde laguntzaile malgu bat aurkitu behar litzatekeela, urteko 365 egunetan zerbitzua emango lukeena, laguntza psikosoziala ere emango lukeena, eta ez soilik ekonomikoa… Eta nik esan nion: “Aizu, zuk ez al dakizu familia zer den?”.\nerretiroa albo batera\nutzi eta askatasunezko\nerretirora pasatu behar\nGuk proposatzen dugu prestakuntza kolektiboa izan dadila. Bakarka oso zaila da. Zenbait enpresak gizarte-laguntza moduan eskaintzen dute, borondatezkoa betiere. Prestakuntza kolektiboa oso eraginkorra da, taldearen indarra hor izaten delako. Guztiak antzeko egoeran sentitzen dira. Prestakuntza horrek oso aktiboa izan behar du. Eskema oso erraza da: osasun pixka bat, dirua eta maitasuna, eta eskubide pixka bat. Erretiroa hartu behar duen pertsona batek erabaki batzuei aurre egin behar die, eta askotan ez da prestatua egoten; gu saiatzen gara erabaki horietara hurbilpen bat egiten. Ez da kontu akademikoa edo eskolakoa. Astebetez jardutea nahikoa da, astelehenetik ostiralera. Hori bai, garrantzitsua da bikotekidearekin egitea, zeren, ez dezagun ahaztu, aldaketarik handienetakoa hortik etorriko baita: ordu gehiago pasatu beharko ditugu elkarrekin. Zerbait sakona izan behar du, eta zenbaitetan gogorra gerta daiteke. Guk ikusi ditugu kasuak… Emakume batek, adibidez, senarrari aurpegiratzen zion 40 urtean lehenengo aldiz esan ziola “maite zaitut”. Oso gai pertsonalak ateratzen dira. Zenbait enpresak eskaintzen zizkieten halakoak euren langileei industria birmoldaketaren garaian, baina orain kendu egin dituzte, esanez zertarako inbertituko duten enpresan jarraituko ez duten pertsonetan. Administrazio publikoek laguntza eman behar lukete horretarako, eta, adibidez, zerga abantailak eskaini hori egiten duten enpresei. Azkenean, administrazioek ordaindu beharko dute erretiro txarren ondorioa.\n‘Erretiroko sindromeaz’ ohartarazi duzu zuk. Zenbat pertsonari eragiten die?\ngarrantzitsuena ez da\nBerez, bai. Bakardadea arrisku faktore bat da. Gizakia, oinarri-oinarrian, gizartekoa da. Dena den, norberak bakarrik egon nahi badu eta hala erabakitzen badu, jendearekin egotea baino hobea izan liteke. Bakardadea, hala ere, arrisku faktorea da. Gizarte-harreman guztiak mozten badira, zaila da nortasunari egonkor eustea. Horretarako dute garrantzia eguneko zentroek, herrietako ostatuek… gizarte-harremanak eduki litezkeen lekuek. Eta ez harremanagatik soilik. Pertsona horrek jantzi egin behar duelako eta denetik jan behar duelako, horregatik ere bai. Erizainek edo gizarte-laguntzaileek egiten duten probetako bat zera izaten da, bakarrik dagoenaren hozkailua irekitzea.\nSistema errealista izan behar du. Prebentzioaren alderdia barneratu behar du, baina maila globalean, etxeko bizi ohituretan, eskolan, lanean… eta zahartzeari buruzko ikerketan kontzentratu. Oso gutxi dakigu zahartzeaz, hori da egia. Guztiok ehun urteak iritsi nahia… Hori utopia da. Hori nabarmendu nahi izatea da, garrantzitsuena ez baita iraupena, kalitatea baizik, eta garbi dago zer den kalitatea: osasuna, dirua eta maitasuna. Oso gizarte estratifikatua da gurea: haurrak haurrekin, helduak helduekin eta zaharrak zaharrekin; eta ez daitezela nahasi, hausteko ere… Belaunaldien arteko harremanak sustatu behar ditugu, eta saihestu behar dugu gizartea adin tarteka zatitu dadin. Bestela, irudituko zaigu zahar guztiek mendekotasuna dutela, usain txarrekoak direla eta ideia bat bera ere ez daukatela… Eta horrelakoak ere badira, jakina, guztiak ez dira atseginak. Ordu arte eduki dituzten ezaugarriak erakustera mugatzen dira batzuk bizitzaren azken zatian, eta zenbaitetan alde txarretan sakonduta. Zahartzea ezin dugu eztitu, zahartzea gogorra izaten da pertsonarik gehienentzat; gogorra izaten da alderdi sozialengatik, nork bere rola galtzen duelako, eta gogorra izaten da fisikoki okerrera egiten delako. Las chicas de oro (Urrezko neskak) eta gisakoak… Ongi da ikuspegi positiboa ematea, baina ez irreala, horrek frustrazioa eta depresioa ekartzen ditu eta.\n“Adinekoa, etsaia ez\ndugu esango, baina\nez duen bat da, eta\nhorrek pertsona arrotz\nIrtenbidea sekula ez da baliabide bakarra erabiltzea, asko baizik. Zahartzea gai konplexua da, eta eskaera askotarikoa da. Eskaera horietako bat seme-alabena da: aita gainetik kendu nahi dute, oso astuna egiten zaielako, haien etxean bizi behar duelako, txandak antolatu behar izan dituztelako hura zaintzeko, eta, gainera, diruz lagundu behar dute, haren pentsioarekin ez zaiolako iristen… Horientzat, egoitza da irtenbiderik onena. Baina adinekoarentzat, etxean egotea da onena eta laguntza zerbitzuak haren etxera joatea. Baina ez dago adostasunik eskariaren eta zerbitzuaren artean. Hauxe bakarra esango dizut: Danimarkan galarazi egin dute egoitza berriak eraikitzea, eta Herbehereetan jaitsi egin dute egoitzen eskaintza. Zer nahi du adinekoak? Gehienek etxean zahartu nahi dute, baina zerbitzuekin …\ngalarazi egin dute\nberriak eraikitzea, eta\negin dute egoitzen\nGaldetzen hasita… zuk zenbat urte dituzu?\nonena, eta hori\nEz, sekula ez… errementariaren etxean, zotza burruntzi. Txantxak txantxa, bai, prestatu naiz.


Saplex-ek guztir automatizatuko logistikako sistema berria du — Begira - Ulma aktualitatea\nULMAren soluzioak 5 ibilgailuz osatutako paleten Multishuttle sistema du. Honi esker, biltegiratze automatikoko sistema, sekuentziazio edo materialen bufferra eta eskaerak prestatzeko sistema automatizatu dira. Biltegiko edozein konfiguraziotara hobekien egokitzeko aukera eskaintzen duen irtenbidea da, biltegiaren bolumena ahalik eta gehien aprobetxatuz, eta sistema konpaktu estandarrarekin alderatuta fluxu denborak murriztuz.\nMerkantziaren barne garraioa AGV (Automated Guide Vehicle) sistemarekin egiten da. Laser bidez gidatzen den ibilgailua da, biltegi barruko metaketa leku eta helbide askotara garraiatzeko aukera eskaintzen duena. Horrez gain, komunikazioa eta datu-trukea haririk gabeko sarearen (WIFI) bidez egiten da, merkantziaren trazabilitatearen kontrol zorrotza ahalbidetuz.\nBiltegi adimendunari esker, SAPLEXek hobekuntza nabarmenak lortu ditu bere prozesu logistikoen efizientzian, zehaztasunean eta errentagarritasunean, eta eguneko 24 orduetan eta asteko 7 egunetan martxan dago.\nSistema logistiko berri honek 1.250 m2-ko azalera du, 15 metroko altuera eta 3.200 palet baino gehiagotarako edukiera.